cyanic-selkie/wikianc huggingface dataset:
കാസി നസ്രുൾ ഇസ്ലാം
വിമത കവി
1922 ൽ തന്റെ പ്രശസ്തമായ കൃതിയായ ബിദ്രോഹി പ്രസിദ്ധീകരിച്ചു. സാഹിത്യലോകത്തു കാസി ആരാധനാ പാത്രമായെങ്കിലും, വിമത കവി എന്ന പേര് അദ്ദേഹത്തിനു ചാർത്തികൊടുക്കപ്പെട്ടു. നസ്രുളിന്റെ ഭാഷയും സാഹിത്യവും പരക്കെ അംഗീകരിക്കപ്പെട്ടു.യാദൃച്ഛികമായി അക്കാലത്തു ബ്രിട്ടീഷ് ഭരണത്തിനെതിരേ ഉയർന്നു വന്ന നിസ്സഹകരണ പ്രസ്ഥാനത്തിന്റെ വേഗത്തിനു ആക്കം കൂട്ടുന്നതിനും നസ്രുളിന്റെ കൃതികൾ സഹായമായിട്ടുണ്ട്. ഇക്കാലഘട്ടത്തിൽ നസ്രുളിന്റേതായി ധാരാളം കൃതികൾ പുറത്തു വന്നു കൊണ്ടിരുന്നു. ബാതേർ ധ്യാൻ എന്ന ചെറുകഥാ സമാഹാരം, അഗ്നീവന എന്ന കവിതാ സമാഹാരം എന്നിവ പ്രസിദ്ധീകരിച്ചത് ഇക്കാലഘട്ടത്തിലാണ്.
വിപ്ലവകാരി
ആദ്യമായി നസ്രുളിന് ജയിൽ വാസമനുഷ്ഠിക്കേണ്ടി വന്നു. 1923 ഏപ്രിൽ പതിമൂന്നിന് അദ്ദേഹത്തെ ഹൂഗ്ലി ജയിലിലേക്കു മാറ്റി. ബ്രിട്ടീഷുകാരുടെ മോശം പെരുമാറ്റത്തിനെതിരേ നസ്രുൾ ജയിലിൽ നാല്പതു ദിവസത്തെ നിരാഹാരം അനുഷ്ഠിച്ചു. 1923 ഡിസംബറിൽ അദ്ദേഹം ജയിൽ മോചിതനായി. ഇക്കാലയളവിൽ നസ്രുൾ ധാരാളം കവിതകൾ രചിച്ചിരുന്നുവെങ്കിലും, പിന്നീടതെല്ലാം ബ്രിട്ടീഷ് സർക്കാർ നിരോധിക്കുകയാണുണ്ടായത്. ഖിലാഫത്ത് പ്രസ്ഥാനത്തേയും, ഇന്ത്യൻ നാഷണൽ കോൺഗ്രസ്സിന്റെ ബ്രിട്ടനോടുള്ള സമീപനത്തേയും നസ്രുൾ വളരെ ശക്തമായ ഭാഷയിൽ തന്നെ വിമർശിച്ചിരുന്നു. കോൺഗ്രസ്സിന്റെ ബംഗാൾ യൂണിറ്റിൽ അംഗമായിക്കൊണ്ടാണ് നസ്രുൾ രാഷ്ട്രീയത്തിലേക്കു പ്രവേശിക്കുന്നത്. കർഷക മുന്നേറ്റത്തിലൂടെ സ്വാതന്ത്ര്യ നേടിയെടുക്കാം എന്നു വിശ്വസിച്ചിരുന്ന സ്രാമിക് പ്രജാ സ്വരാജ് ദൾ എന്ന സംഘടനയിലും നസ്രുൾ അംഗമായിരുന്നു.
1925 ഡിസംബർ 16 ന് നസ്രുൾ ലങ്ങൾ എന്നൊരു പേരിൽ വാരിക ആരംഭിക്കുകയും, അതിന്റെ ചീഫ് എഡിറ്ററായി സ്ഥാനമേൽക്കുകയും ചെയ്തു. പടിഞ്ഞാറൻ ബംഗ്ലാദേശിലുള്ള കോമില്ല എന്ന ഗ്രാമം സന്ദർശിക്കുന്ന വേളയിൽ നസ്രുൾ പ്രമീളാ ദേവി എന്ന ഹിന്ദു യുവതിയുമായി നേരത്തേ ഉണ്ടായിരുന്ന പരിചയം, പ്രണയത്തിലെത്തി ചേർന്നു. 1924 ഏപ്രിൽ 25 ന് അവർ വിവാഹിതരായി. ബ്രഹ്മസമാജ പ്രവർത്തകയായിരുന്നു പ്രമീളാ ദേവിക്കും, മുസ്ലിം സമുദായക്കാരനായിരുന്ന നസ്രുളിനും ഈ വിവാഹം ഇരു സമുദായങ്ങളിലും ധാരാളം പ്രശ്നങ്ങളുണ്ടാക്കി.
മതം
1928 ൽ നസ്രുളിന്റെ അമ്മ മരണമടഞ്ഞു. അടുത്ത വർഷം നസ്രുളിന്റെ രണ്ടാമത്തെ മകൻ വസൂരി രോഗം ബാധിച്ചു മരിച്ചു. ആദ്യത്തെ മകൻ കൃഷ്ണ മുഹമ്മദ് പ്രായമെത്താതെ മരണത്തിനു കീഴടങ്ങി. 192 ൽ സവ്യസാചി എന്നൊരു മകനും, 1931 ൽ അനിരുദ്ധ എന്നൊരു മകനും കൂടി ഈ ദമ്പതികൾക്ക് ജനിച്ചു. എന്നാലും, ആദ്യത്തെ മക്കളും മരണമേൽപ്പിച്ച ആഘാതത്തിൽ നിന്നും പെട്ടെന്നു കരകയറാൻ നസ്രുളിനായില്ല. വിപ്ലവാത്മകമായ മേഖലയിൽ നിന്നും അദ്ദേഹത്തിന്റെ രചനകൾ പെട്ടെന്ന ആത്മീയ തലത്തിലേക്കു മാറുകയുണ്ടായി. പ്രാർത്ഥനയെക്കുറിച്ചും, ഹജ്ജ് കർമ്മത്തെക്കുറിച്ചും, വ്രതാനുഷ്ഠാനത്തെക്കുറിച്ചുമെല്ലാമായി അദ്ദേഹത്തിന്റെ രചനകൾ. ഹൈന്ദവ മുസ്ലീം മൂല്യങ്ങളെ കൂട്ടിച്ചേർത്ത് പുതിയ രചനാസങ്കേതം അദ്ദേഹം സൃഷ്ടിക്കുകയുണ്ടായി. ഹൈന്ദവ-മുസ്ലിം സമുദായങ്ങളെ താത്വിക മൂല്യങ്ങളെ വെളിവാക്കുന്നതായി മാറി കാസിയുടെ രചനകൾ.
രാധാ-കൃഷ്ണ പ്രണയവും, ശിവനേക്കുറിച്ചും, സരസ്വതി, ലക്ഷ്മി ദേവിമാരെക്കുറിച്ചും നസ്രുൾ ധാരാളം കവിതകൾ എഴുതി. അദ്ദേഹത്തിന്റെ രചനകളിൽ സ്ത്രീകളെക്കുറിച്ചുള്ള കാഴ്ചപ്പാടുകൾ ഹൈന്ദവ-മുസ്ലിം സമുദായത്തിലെ പണ്ഡിതരുടെ എതിർപ്പുകൾ ക്ഷണിച്ചു വരുത്തി.
അവസാന കാലഘട്ടം
1939 ൽ ഭാര്യ പ്രമീളാ ദേവി, ഗുരുതരമായ രോഗം ബാധിച്ച് കാലുകൾ തളർന്നു കിടപ്പിലായി. ഭാര്യയുടെ ചികിത്സക്കു വേണ്ടി, താൻ ഗ്രാമഫോൺ കമ്പനിക്കു വേണ്ടി എഴുതിയ കൃതികളും, മറ്റു സാഹിത്യരചനകളും 400 രൂപക്കു അദ്ദേഹം പണയം വെച്ചു. ബംഗാളി രാഷ്ട്രീയത്തിലെ പ്രമുഖനായിരുന്ന ഫസൽ-ഉൾ-ഹഖ് തുടങ്ങിയ നബയുഗ് എന്ന പത്രത്തിൽ മുഖ്യ പത്രാധിപരായി കാസി 1940 ൽ ജോലിക്കു ചേർന്നു. രബീന്ദ്രനാഥ ടാഗോറിന്റെ മരണം കാസിയെ വല്ലാതെ പിടിച്ചുലച്ചു. ടാഗോറിന്റെ വിയോഗത്തെത്തുടർന്ന് കാസി അദ്ദേഹത്തിനോടുള്ള ആദരസൂചകമായി രണ്ടു ഗാനങ്ങൾ രചിക്കുകയുണ്ടായി. ഇതിൽ രബിഹര എന്ന ഗാനം ഓൾ ഇന്ത്യാ റേഡിയോ പ്രക്ഷേപണം ചെയ്തിരുന്നു.
അധികം വൈകാതെ നസ്രുൾ കടുത്ത രോഗബാധിതനായി. തന്റെ രോഗം കണക്കിലെടുക്കാതെ പ്രമീളാ ദേവി കാസിയെ ശുശ്രൂഷിച്ചിരുന്നു. കടുത്ത രോഗപീഡമൂലെ കാസിക്ക് വിഷാദരോഗം പിടിപെടുകയും, 1942 ൽ ഒരു മാനസികരോഗാലയത്തിൽ പ്രവേശിപ്പിക്കുകയും ചെയ്തു. 1952 ൽ റാഞ്ചിയിലുള്ള ഒരു മാനസികരോഗാശുപത്രിയിലേക്ക് അദ്ദേഹത്തെ മാറ്റി. അദ്ദേഹത്തിന്റെ ആരാധകരും, സുഹൃത്തുക്കളും കയ്യഴിഞ്ഞു സഹായിച്ചിരുന്നു. ഇന്ത്യൻ രാഷ്ട്രീയക്കാരനായിരുന്ന ശ്യാമപ്രസാദ് മുഖർജിയുടെ നേതൃത്വത്തിൽ കാസിയുടെയും ഭാര്യയുടേയും ചികിത്സാ സഹായത്തിനു വേണ്ടി, കാസി ട്രീറ്റ്മെന്റ് സൊസൈറ്റി സ്ഥാപിക്കുകയുണ്ടായി. സൊസൈറ്റിയുടെ സഹായത്താൽ കാസിയും, പ്രമീളയും ലണ്ടനിലേക്കും, അവിടെ നിന്ന് വിയന്നയിലേക്കും ചികിത്സക്കായി പോയി. തലച്ചോറീലെ നാഡീകോശങ്ങളെ നശിപ്പിക്കുന്ന പിക്സ് ഡിസീസ് എന്ന രോഗത്തിനടിപ്പെട്ടിരിക്കുയാണ് കാസിയെന്നും, ചികിത്സ കൊണ്ട് പുരോഗതിയുണ്ടാവില്ലെന്നും ഡോക്ടർമാർ അറിയിച്ചതിനെതുടർന്ന് രണ്ടുപേരും ഇന്ത്യയിലേക്കു തന്നെ മടങ്ങി. 1962 ജൂൺ 30 ന് പ്രമീളാ ദേവി അന്തരിച്ചു.
മരണം
1972 മേയ് 24 ന് പുതുതായ രൂപം കൊണ്ട ബംഗ്ലാദേശ് കാസിയെ സ്വന്തം രാജ്യത്തേക്കു കൊണ്ടു വരാൻ ഇന്ത്യയുടെ അനുമതി തേടി. കാസിയുടെ മാനസിക, ശാരീരിക നില തീരെ മോശമായി. 1976 ഓഗസ്റ്റ് 29 ന് അദ്ദേഹം അന്തരിച്ചു. തന്റെ ഒരു കവിതയിൽ പരാമർശിച്ചിരുന്ന പോലെ, ധാക്ക സർവ്വകലാശാലക്കടുത്തുള്ള പള്ളിയിലാണ് കാസിയുടെ മൃതദേഹം അടക്കം ചെയ്തത്. അദ്ദേഹത്തിന്റെ അവസാന ചടങ്ങുകളിൽ പതിനായിരക്കണക്കിനാളുകൾ പങ്കെടുത്തു. ബംഗ്ലാദേശ് സർക്കാർ രണ്ടു ദിവസത്തെ ദുഃഖാചരണം പ്രഖ്യാപിച്ചു.
അവലംബം
വർഗ്ഗം:കവികൾ വർഗ്ഗം:1899-ൽ ജനിച്ചവർ വർഗ്ഗം:മേയ് 24-ന് ജനിച്ചവർ വർഗ്ഗം:1976-ൽ മരിച്ചവർ വർഗ്ഗം:ഓഗസ്റ്റ് 29-ന് മരിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ബംഗാളി കവികൾ
ആഫ്ബാ തത്വം
ഔഫ്ബൗ സിദ്ധാന്തം പ്രസ്താവിക്കുന്നത് ഒന്നോ അതിലധികമോ ആറ്റങ്ങളിലെ ഭ്രമണം ചെയ്യുന്ന ഇലക്ട്രോണുകൾ ഉയർന്ന ഊർജ്ജനിലകൾക്കു മുൻപ് ലഭ്യമായ താഴ്ന്ന ഊർജ്ജനിലകളിലാണ് നിറയുന്നത് എന്നാണ് (ഉദാ: 2s നു മുൻപ് 1s). ഈ രീതിയിൽ ആറ്റം, തന്മാത്ര അല്ലെങ്കിൽ അയോൺ എന്നിവയിലെ ഇലക്ട്രോണുകൾ ഏറ്റവും സംഭാവ്യമായ സ്ഥിരതയുള്ള ഇലക്ട്രോണിക് വിന്യാസത്തിലേക്ക് എത്തിച്ചേരുന്നു.
ഔഫ്ബൗ എന്നത് "നിർമ്മാണം" എന്നർത്ഥമുള്ള ഒരു ജർമ്മൻ നാമമാണ്. ഔഫ്ബൗ സിദ്ധാന്തത്തെ ചിലപ്പോൾ building-up principle അല്ലെങ്കിൽ Aufbau rule എന്നോ പറയാറുണ്ട്.
ഔഫ്ബൗ സിദ്ധാന്തത്തിന്റെ വകഭേദമായ nuclear shell model അറ്റത്തിന്റെ ന്യൂക്ലിയസ്സിലെ പ്രോട്ടോണുകളുടേയും ന്യൂട്രോണുകളുടേയും വിന്യാസം നിർണ്ണയിക്കാൻ ഉപയോഗിക്കുന്നു.
മാഡെലുങ് ഊർജ്ജ വിന്യാസ നിയമം
ഈ ഓർബിറ്റലുകൾ നിറയുന്ന ക്രമം n + ℓ നിയമം അനുസരിച്ചാണ്. മാഡെലുങ് നിയമം (ഇർവ്വിൻ മാഡെലുങ്ങിന്റെ നാമധേയത്തിൽ), ജാനെറ്റ് നിയമം, ക്ലെച്ച്കോവ്സ്ക്കി നിയമം (ചാൾസ് ജാനെറ്റ്, വ്സെവോലോദ് ക്ലെച്ച്കോവ്സ്ക്കി എന്നിവരുടെ നാമധേയത്തിൽ, പ്രധാനമായും ചില ഫ്രഞ്ച്, റഷ്യൻ എന്നിവ സംസാരിക്കുന്ന രാജ്യങ്ങളിൽ), ഡയഗണൽ നിയമം എന്നീ പേരുകളിൽ അറിയപ്പെടുന്നു. താഴ്ന്ന n + ℓ മൂല്യമുള്ള ഓർബിറ്റലുകൾ നിറഞ്ഞുകഴിഞ്ഞാണ് ഉയർന്ന n + ℓ മൂല്യങ്ങളുള്ള ഓർബിറ്റലുകൾ നിറയുന്നത്. ഈ പശ്ചാത്തലത്തിൽ n  പ്രിൻസിപ്പൽ ക്വാണ്ടം സംഖ്യയേയും  ℓ അസിമുത്തൽ ക്വാണ്ടം സംഖ്യയേയും സൂചിപ്പിക്കുന്നു. ℓന്റെ മൂല്യങ്ങളായ 0, 1, 2, 3 എന്നിവ യഥാക്രമം s, p, d, f എന്നിവയുമായി യോജിച്ചിരിക്കുന്നു.
പുതിയ ക്വാണ്ടം സിദ്ധാന്തത്തിലെ ഔഫ്ബൗ സിദ്ധാന്തം
സിദ്ധാന്തം അതിന്റെ പേര് എടുത്തത്, ഒരു ശാസ്ത്രജ്ഞന്റെ പേരിനേക്കാളും "building-up principle" എന്ന് അർത്ഥം വരുന്ന ഔഫ്ബൗപ്രിൻസിപ്  ജർമ്മൻ വാക്കിൽ നിന്നാണ്. യഥാർത്ഥത്തിൽ, ഇത് രൂപപ്പെടുത്തിയത് 1920 കളിൽ നീൽസ് ബോറും വോൾഫ്ഗാങ് പോളിയും ചേർന്നാണ്. ഇത് പറയുന്നത്: താഴ്ന്ന ഊർജ്ജനിലയിലുള്ള ഓർബിറ്റലുകളിൽ ഇലക്ടോണുകൾ ആദ്യം നിറഞ്ഞതിന് ശേഷമാണ് ഉയർന്ന ഊർജ്ജനിലയിലെ ഓർബിറ്റലുകൾ നിറയുന്നത്
ഇത് ഇലക്ട്രോണിന്റെ സ്വഭാവങ്ങളിലും ഭൗതികമായ രീതിയിൽ രാസസ്വഭാവങ്ങൾ വിശദീകരിക്കുന്നതിനുമുള്ള ക്വാണ്ടം ബലതന്ത്രത്തിന്റെ ആദ്യത്തെ പ്രയോഗമായിരുന്നു.
കൂടുതൽ വായനയ്ക്ക്
വർഗ്ഗം:ക്വാണ്ടം ബലതന്ത്രം
പ്രവാസിയുടെ വഴിയമ്പലങ്ങൾ
പുറം കണ്ണികൾ
വർഗ്ഗം:മലയാളഗ്രന്ഥങ്ങൾ
വറ്റൽ കുരിശുപള്ളി
വർഗ്ഗം:കോഴിക്കോട് ജില്ലയിലെ ക്രിസ്ത്യൻ പള്ളികൾ
ഈവാ കുഷ്നർ
ഈവാ കുഷ്നർ (ജൂൺ 18, 1929), നവോത്ഥാനം, കനേഡിയൻ സാഹിത്യം എന്നിവയിൽ കനേഡിയൻ പണ്ഡിതനാണ്. 1987-ൽ വിക്ടോറിയ യൂണിവേഴ്സിറ്റീടെ പ്രസിഡന്റായി. 1997-ൽ ഓർഡർ ഒഫ് കാനഡയുടെ ഓഫ്ഫിസർ ആയി. കാനഡയിലെ, ഒന്റാറിയോയിൽ അവർ ആദ്യ വനിത യൂണിവേഴ്സിറ്റിയിൽ പ്രസിഡന്റായി.
ജീവചരിത്രം
ഈവാ ദുബ്സ്കാ പ്രാഗ്, ചെക്കോസ്ലോവാക്യയിൽ ജനിച്ചു (ജൂൺ 18, 1929). അവർ 1939 മുതൽ 1945 വരെ ഫ്രാൻസിൽ താമസിച്ചു, രണ്ടാം ലോക മഹായുദ്ധത്തിനുശേഷം ചെക്കോസ്ലോവാക്യയിലേക്ക് മടങ്ങി, തുടർന്ന് 1946-ൽ കാനഡയിലേക്ക് മാറി. കുഷ്നർ മക്‌ഗിൾ യൂണിവേഴ്സിറ്റിയിൽ പഠിച്ചു, അവടെ തത്ത്വചിന്തയും മനഃശാസ്ത്രത്തിൽ B.A കിട്ടി(1948). 1950-ൽ തത്ത്വചിന്തയിൽ M.A കിട്ടി, പിന്നെ ഫ്രഞ്ച് സാഹിത്യത്തിൽ Ph.D നൽകി. 1987-ൽ വിക്ടോറിയ യൂണിവേഴ്സിറ്റീയിൽ പ്രസിഡന്റായ്, 1994 വെര ആ സ്ഥാനം വഹിച്ചു.1993 മുതൽ 1998 വരെ സ്കോളർഷിപ്പ് ആൻഡ് സയൻസ് സ്വാതന്ത്ര്യം സംബന്ധിച്ച റോയൽ സൊസൈറ്റി ഓഫ് കാനഡ കമ്മിറ്റിയുടെ അധ്യക്ഷയായും അവർ സേവനമനുഷ്ഠിച്ചു.
1997-ൽ കാനേഡിയൻ സർക്കാർ അവർക്കു് ഓർഡർ ഓഫ് കാനഡ അവാർഡ് നൽകി.
സ്വകാര്യ ജീവിതം
1949-ൽ ഈവാ ദുബ്സ്കാ ഠോൺ കുഷ്നർ വിവാഹം കഴിച്ചു. അവർക്ക് മൂന്ന് ആൺമക്കളുണ്ടായി: ഡാനിയേൽ, റോളണ്ട്, പോൾ. ഠോൺ കുഷ്നർ 2001-ൽ മരിച്ചു.
സൂസൻ ഹേഹർസ്റ്റ്
സൂസൻ ഹേഹർസ്റ്റ് (ജീവിതകാലം: ഡിസംബർ 25, 1820 - ഓഗസ്റ്റ് 7, 1909) ഒരു അമേരിക്കൻ ഫിസിഷ്യനും ഫാർമസിസ്റ്റും അദ്ധ്യാപകനുമായിരുന്നു.ഇംഗ്ലീഷ്:Susan Hayhurst. അമേരിക്കൻ ഐക്യനാടുകളിൽ ഫാർമസി ബിരുദം നേടിയ ആദ്യ വനിതയായി അവർ അറിയപ്പെടുന്നു.
ജീവിതരേഖ
പെൻസിൽവാനിയയിലെ ബക്സ് കൗണ്ടിയിലെ മിഡിൽടൗൺ ടൗൺഷിപ്പിൽ ക്വാക്കേഴ്സുമാരായ തോമസ്, മാർത്ത ഹേഹർസ്റ്റ് ദമ്പതികളുടെ മകളായി സൂസൻ ഹേഹർസ്റ്റ് ജനിച്ചു. ഡെലവെയറിലെ വിൽമിംഗ്ടണിലെ സ്കൂളിൽ വിദ്യാഭ്യാസത്തിന് ചേർന്ന ഹേഹർസ്റ്റ് ഗണിതശാസ്ത്രത്തിൽ മികവ് പുലർത്തിയിരുന്നു. ചെറുപ്പത്തിൽത്തന്നെ അവൾ ബക്സ് കൗണ്ടിയിലെ കൺട്രി സ്കൂളുകളിൽ അധ്യാപികയായി ജോലി ചെയ്തിരുന്നു. കെമിസ്ട്രിയിലും ഫിസിയോളജിയിലും താൽപ്പര്യം പ്രകടിപ്പിച്ച അവർ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേരുകയും 1857-ൽ അവിടെനിന്ന് വൈദ്യശാസ്ത്രത്തിൽ ബിരുദം നേടുകയും ചെയ്തു.
1857 മുതൽ 1867 വരെയുള്ള കാലത്ത് ഫിലാഡൽഫിയയിലെ ഫ്രണ്ട്സ് സ്കൂളിന്റെ പ്രിൻസിപ്പലായി സേവനമനുഷ്ഠിച്ച അവർ, കുറച്ചുകാലം സ്വന്തമായും സ്കൂൾ പ്രവർത്തിപ്പിക്കുകയും, അതിൽ അവളുടെ പൂർവ്വ വിദ്യാർത്ഥികളിൽ പലരും പങ്കെടുക്കുകയും ചെയ്തു. അമേരിക്കൻ ആഭ്യന്തരയുദ്ധകാലത്ത്, പെൻസിൽവാനിയ റിലീഫ് അസോസിയേഷന്റെ സപ്ലൈസ് കമ്മിറ്റിയുടെ ചെയർമാനായി അവർ നിയമിക്കപ്പെട്ടു.
1876-ൽ, ഫിലാഡൽഫിയയിലെ വുമൺസ് ഹോസ്പിറ്റലിലെ ഫാർമസ്യൂട്ടിക്കൽ വിഭാഗത്തിന്റെ മേധാവിയായി ഹേഹർസ്റ്റ് ചുമതലയേറ്റു. ഈ വിഷയത്തെക്കുറിച്ചുള്ള അറിവ് വർദ്ധിപ്പിക്കുന്നതിനായി, അവർ ഫിലാഡൽഫിയ കോളേജ് ഓഫ് ഫാർമസിയുടെ പ്രഭാഷണങ്ങളിൽ പങ്കെടുക്കാൻ തുടങ്ങി. ഡോ. ക്ലാര മാർഷൽ മുമ്പ് അങ്ങനെ ചെയ്തിരുന്നുവെങ്കിലും, കോളേജിൽ സ്ത്രീകളെ പ്രവേശിപ്പിക്കുന്നത് അപൂർവമായിരുന്ന അക്കാലത്ത്, അവളുടെ 150-ാം ക്ലാസിലെ ഏക സ്ത്രീ ഹേഹർസ്റ്റ് ആയിരുന്നു. എന്നിരുന്നാലും കോളേജ് ഭരണകൂടം എതിർപ്പ് പ്രകടിപ്പിക്കാതിരിക്കുകയും 1883-ൽ 63-ാം വയസ്സിൽ അവർ തന്റെ കോഴ്സുകൾ പൂർത്തിയാക്കിയപ്പോൾ ഫാർമസിയിൽ ഡിപ്ലോമ ലഭിക്കുകയും ചെയ്തു.
33 വർഷത്തോളം വുമൺസ് ഹോസ്പിറ്റലിലെ ഫാർമസ്യൂട്ടിക്കൽ ഡിപ്പാർട്ട്‌മെന്റിൽ ഹേഹർസ്റ്റ് തന്റെ തസ്തികയിൽ തുടർന്നു. സാധനങ്ങൾ വാങ്ങുന്നതിനും നിർമ്മിക്കുന്നതിനും മേൽനോട്ടം വഹിച്ച അവർ, വിദേശ രാജ്യങ്ങളിലേക്കുള്ള മിഷനറിമാരെ സഹായിക്കുകയും 65 വനിതാ ഫാർമസിസ്റ്റുകളുടെ മാർഗദർശിയായി പ്രവർത്തിക്കുകയും ചെയ്തു. ന്യൂ സെഞ്ച്വറി ക്ലബ്, ന്യൂ സെഞ്ച്വറി ഗിൽഡ്, അമേരിക്കൻ അക്കാദമി ഓഫ് പൊളിറ്റിക്കൽ ആൻഡ് സോഷ്യൽ സയൻസ്, വുമൺസ് സഫ്രേജ് സൊസൈറ്റി ഓഫ് ഫിലാഡൽഫിയ തുടങ്ങിയ വിവിധ സംഘടനകളിൽ അവർ അംഗമായിരുന്നു.
1909 ആഗസ്റ്റ് 7 ന് ഫിലാഡൽഫിയയിൽ വെച്ച് നാല് ദിവസം നീണ്ട അസുഖത്തെ തുടർന്ന് സൂസൻ ഹേഹർസ്റ്റ് മരിച്ചു. ഫിലാഡൽഫിയ കോളേജ് ഓഫ് ഫാർമസി 1910 നവംബർ 15-ന് അവരുടെ ബഹുമാനാർത്ഥം ഒരു അനുസ്മരണ ചടങ്ങ് നടത്തുകയും അവരുടെ ഛായാചിത്രം മ്യൂസിയത്തിൽ പ്രദർശിപ്പിക്കുന്നതിനുള്ള നടപടികൾ ആരംഭിക്കുകയും ചെയ്തു.
അവലംബം
വർഗ്ഗം:1820-ൽ ജനിച്ചവർ വർഗ്ഗം:1909-ൽ മരിച്ചവർ
കരിഞ്ചാമുണ്ഡി
ഐതിഹ്യം
തോറ്റം പാട്ട് അനുസരിച്ച് , ചോരത്തിളപ്പുള്ള പൈതങ്ങളെ കണ്ടാലും , കൂകിതെളിഞ്ഞ പാർകോയീനെ കണ്ടാലും , ഒക്കെ പിടിച്ചു ഭക്ഷിക്കുന്ന ഒരു ഭീകര ദേവതയാണ് എന്ന് കാണാം. ഈ തെയ്യം നടുകുനിച്ച് ആടുന്നത് കാണാം. പണ്ട് ഒരിക്കൽ ഒരു മുസ്ലീംവ്യാപാരിയുടെ ഗർഭിണിയായ ഭാര്യയുടെ ഉദരം പിളർന്നു കുഞ്ഞിനെ കരിഞ്ചാമുണ്ഡി ഭക്ഷിക്കുകയും, പ്രസ്തുത മാപ്പിള ചാമുണ്ഡിയുടെ നടുവിന് ചവിട്ടി എന്നും ഐതിഹ്യം ഉണ്ട്. പക്ഷെ ഈ ഐതിഹ്യം തോറ്റം പാട്ടിൽ പരാമർശിക്കുന്നില്ല. 360px|വലത്ത്‌|കാവിനകത്ത് തെയ്യത്തിന്റെ താനവും (സ്ഥാനം) പരികർമ്മിയും പായ്യത്തുമലയിൽ താമസിച്ചു വന്നിരുന്ന ഒരു മാപ്പിളയായിരുന്നു ആലി. ആലിയുടെ ഭാര്യയ്ക്ക് പേറ്റുനോവു തുടങ്ങിയപ്പോൾ ഒരു വയറ്റാട്ടിയെ അന്വേഷിച്ചിറങ്ങിയതാണ് ആലി. മലയടിവാരത്തിൽ വെച്ച് സുന്ദരിയായ യുവതി താൻ വയറ്റാട്ടിയാണെന്നും പറഞ്ഞ് ആലിയോടൊപ്പം കൂടുന്നു. ഭാര്യയുടെ പേറ്റ് നോവിൽ വേദനിച്ച ഹൃദയവുമായിരിക്കുന്ന ആലി മറ്റൊന്നും കരുതാതെ യുവതിയുമായി വീട്ടിലെത്തി, യുവതി വീടിനകത്തു കയറി. ഏറെ സമയമായിട്ടും ഭാര്യയുടെ അടങ്ങാത്ത നിലവിളിയല്ലാതെ മറ്റൊന്നും കേട്ടില്ല. അല്പസമയ ശേഷം നിലവിളിയും ശമിച്ചും. വാതിൽ പടിയോരത്ത് രക്തം ഒലിച്ചിറങ്ങുന്നതു കണ്ട് ആലി ഭയന്നു. അയാൾ വാതിൽ ചവിട്ടിപ്പൊളിച്ച് അകത്തു കയറി. അവിടെ കണ്ട കാഴ്ച ഭയാനകമായിരുന്നു. ചോരയിൽ കുളിച്ച് വയർപിളർന്ന് കിടക്കുന്ന ഭാര്യയുടെ ചോര കുടിക്കുന്ന ഭീകരരൂപമാണ് ആലി മുന്നിൽ കണ്ടത്.
ആലി സർവ്വശക്തിയും പ്രയോഗിച്ച് അവളെ ആഞ്ഞു ചവിട്ടി വീഴ്ത്തി. അലറിവിളിച്ചുകൊണ്ടവൾ പുറത്തേയ്ക്കോടിപ്പോയി. കുപിതനായി ആലിയും അവളെ പിന്തുടർന്നു. തന്റെ കയ്യിലുണ്ടായിരുന്ന ഇരുമ്പുലക്കകൊണ്ട് അയാൾ ആ ഭീകര രൂപത്തെ മർദ്ധിച്ചു. തലയ്ക്കടിയേറ്റ ആ ഭീകരരൂപം അസാമാന്യമായി അലറി. ഗ്രാമം വിറച്ചു നിന്നു. പിന്നീട് ആ രൂപം അവൾ ആലിയെ എടുത്തുകൊണ്ട് പാലമുകളിലേയ്ക്ക് പറന്നുയർന്നു. ആലിയെ കൊന്ന്, അയാളുടെ ചുടു ചോര കുടിച്ചവൾ ശരീരം താഴേയ്ക്കിട്ടു. നാട്ടിൽ കഥ പരന്നപ്പോൾ ഗ്രാമവാസികൾ ഭയപ്പെട്ടു ആലിയുടെ ജീവൻ അപഹരിച്ചിട്ടും ദുർദേവത തൃപ്തിയടഞ്ഞില്ല. പിന്നേയും ദുരന്തങ്ങൾ കാണപ്പെട്ടു. ഒടുവിൽ നാടുവാഴിയുടെ നേതൃത്വത്തിൽ പ്രശ്നം നടത്തി പരിഹാരം കണ്ടെത്തി. ദുർദേവതയെ കാവും സ്ഥാനവും നൽകി ആദരിച്ചു. അതാണത്രേ കരിഞ്ചാമുണ്ഡി എന്ന പേരിലറിയപ്പെടുന്ന തെയ്യം.
ഡ്രാഗൺഫ്ലൈ ബിഎസ്ഡി
ഫ്രീബിഎസ്ഡി 4.8 ൽ നിന്ന് ഫോർക്ക് ചെയ്ത ഒരു സ്വതന്ത്ര ഓപ്പൺ സോഴ്‌സ് യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് ഡ്രാഗൺഫ്ലൈ ബിഎസ്ഡി. 1980 കളുടെ അവസാനത്തിലും 1990 കളുടെ തുടക്കത്തിലും ആമിഗാ ഡെവലപ്പറും 1994 നും 2003 നും ഇടയിൽ ഫ്രീബിഎസ്ഡി ഡവലപ്പറായ മാത്യു ഡില്ലൺ 2003 ജൂണിൽ ഡ്രാഗൺഫ്ലൈ ബിഎസ്ഡിയിൽ പ്രവർത്തിക്കാൻ തുടങ്ങി, 2003 ജൂലൈ 16 ന് ഫ്രീബിഎസ്ഡി മെയിലിംഗ് ലിസ്റ്റുകളിൽ ഇത് പ്രഖ്യാപിച്ചു.
ഫ്രീബിഎസ്ഡി 5 ലെ ത്രെഡിംഗിനും സൈമെട്രിക് മൾട്ടിപ്രോസസിംഗിനുമായി സ്വീകരിച്ച വിദ്യകൾ മോശം പ്രകടനത്തിനും അറ്റകുറ്റപ്പണി പ്രശ്നങ്ങൾക്കും കാരണമാകുമെന്ന വിശ്വാസത്തിലാണ് ഡില്ലൺ ഡ്രാഗൺഫ്ലൈ ആരംഭിച്ചത്. ഫ്രീബിഎസ്ഡി പ്രോജക്റ്റിനുള്ളിൽ പ്രതീക്ഷിച്ച ഈ പ്രശ്നങ്ങൾ പരിഹരിക്കാൻ അദ്ദേഹം ശ്രമിച്ചു. അദ്ദേഹത്തിന്റെ ആശയങ്ങൾ നടപ്പിലാക്കുന്നതിൽ മറ്റ് ഫ്രീബിഎസ്ഡി ഡവലപ്പർമാരുമായുള്ള വൈരുദ്ധ്യങ്ങൾ കാരണം, കോഡ്ബേസ് നേരിട്ട് മാറ്റാനുള്ള അദ്ദേഹത്തിന്റെ ശ്രമം റദ്ദാക്കപ്പെട്ടു. ഇതൊക്കെയാണെങ്കിലും, ഡ്രാഗൺ‌ഫ്ലൈ ബി‌എസ്‌ഡി, ഫ്രീബിഎസ്ഡി പ്രോജക്റ്റുകൾ ഇപ്പോഴും ഒരുമിച്ച് പ്രവർത്തിക്കുന്നു, ബഗ് പരിഹാരങ്ങൾ, ഡ്രൈവർ അപ്‌ഡേറ്റുകൾ, മറ്റ് മെച്ചപ്പെടുത്തലുകൾ എന്നിവ പങ്കിടുന്നു.
ഫ്രീബിഎസ്ഡി 4.x സീരീസിന്റെ ലോജിക്കൽ കണ്ടിന്യൂയേഷൻ തുടരുന്നതിൽ നിന്ന് ഡ്രാഗൺഫ്ലൈ ഫ്രീബിഎസ്ഡി വ്യതിചലിച്ചു, പകരം ഭാരം കുറഞ്ഞ കേർണൽ ത്രെഡുകൾ (എൽഡബ്ല്യുകെടി), ഇൻ-കേർണൽ സന്ദേശ പാസിംഗ് സിസ്റ്റം, ഹമ്മർ ഫയൽ സിസ്റ്റം എന്നിവ നടപ്പിലാക്കുന്നു. ഇതിന്റെ പല ഡിസൈൻ ആശയങ്ങളെയും അമിഗഒഎസ് സ്വാധീനിച്ചു.
കേർണൽ
വികസിപ്പിച്ചുകൊണ്ടിരിക്കുന്ന കേർണൽ സന്ദേശമയയ്‌ക്കൽ സബ്സിസ്റ്റം മാക്(Mach) പോലുള്ള മൈക്രോകർണലുകളിൽ കാണപ്പെടുന്നതിന് സമാനമാണ്, എന്നിരുന്നാലും ഇത് രൂപകൽപ്പനയിൽ സങ്കീർണ്ണമല്ല. ഡ്രാഗൺഫ്ലൈ ഒരു മോണോലിത്തിക് കേർണൽ സിസ്റ്റം ഉപയോഗിക്കുന്നു. സമന്വയിപ്പിച്ച അല്ലെങ്കിൽ അസമന്വിത രീതിയിൽ പ്രവർത്തിക്കാനുള്ള കഴിവ് ഡ്രാഗൺ‌ഫ്ലൈയുടെ സന്ദേശമയയ്‌ക്കൽ സബ്‌സിസ്റ്റത്തിന് ഉണ്ട്, മാത്രമല്ല ഏത് സാഹചര്യത്തിലും സാധ്യമായ ഏറ്റവും മികച്ച പ്രകടനം നേടുന്നതിന് ഈ കഴിവ് ഉപയോഗിക്കാൻ ശ്രമിക്കുകയും ചെയ്യുന്നു.
ഡവലപ്പർ മാത്യു ഡില്ലൺ പറയുന്നതനുസരിച്ച്, ഉപകരണ ഇൻപുട്ട് / ഔട്ട്‌പുട്ട് (ഐ/ഒ), വെർച്വൽ ഫയൽ സിസ്റ്റം (വിഎഫ്എസ്) സന്ദേശമയയ്‌ക്കൽ കഴിവുകൾ എന്നിവ നൽകുന്നതിന് വേണ്ടി പുരോഗതി കൈവരിക്കുന്നു, അത് പ്രോജക്റ്റ് ലക്ഷ്യങ്ങളുടെ ബാക്കി ഭാഗങ്ങൾ നിറവേറ്റാൻ സഹായിക്കും. പുതിയ ഇൻഫ്രാസ്ട്രക്ചർ കേർണലിന്റെ പല ഭാഗങ്ങളും ഉപയോക്തൃ സ്ഥലത്തേക്ക് മാറ്റാൻ അനുവദിക്കും; ഇവിടെ അവ എളുപ്പത്തിൽ ഡീബഗ്ഗ് ചെയ്യപ്പെടും, കാരണം അവ ചെറിയതും ഒറ്റപ്പെട്ടതുമായ പ്രോഗ്രാമുകളായിരിക്കും, പകരം ചെറിയ ഭാഗങ്ങളിൽ ഉൾപ്പെടുന്ന ചെറിയ ഭാഗങ്ങൾ. കൂടാതെ, തിരഞ്ഞെടുത്ത കേർണൽ കോഡ് യൂസർസ്‌പെയ്‌സിലേക്ക് മൈഗ്രേറ്റ് ചെയ്യുന്നത് സിസ്റ്റത്തെ കൂടുതൽ കരുത്തുറ്റതാക്കുന്നതിന്റെ ഗുണം നൽകുന്നു; ഒരു യൂസർസ്പേസ് ഡ്രൈവർ ക്രാഷ് ചെയ്താൽ, അത് കേർണിലിനെ ക്രാഷ് ചെയ്യില്ല.
അവലംബം
വർഗ്ഗം:സ്വതന്ത്ര ഓപ്പറേറ്റിങ്ങ് സിസ്റ്റങ്ങൾ
ഹോങ് ടിയാൻഗുയിഫു
ഹോങ് ടിയാൻഗുയിഫു (simplified Chinese: 洪天贵福  ; traditional Chinese:  洪天貴福  ; pinyin:   Hóng Tiānguìfú ) (1849 നവംബർ 23 – 1864 നവംബർ 18), ഹെവൻലി കിംഗ്ഡം ഓഫ് തായ്പിനിന്റെ രണ്ടാമത്തെയും അവസാനത്തെയും രാജാവായിരുന്നു. ഹോങ് ടിയാൻക്വി എന്നും ക്വിങ് ചരിത്രരേഖകളിൽ ഹോങ് ഫുടിയാൻ (洪福瑱 Hóng Fútiàn) എന്നുമാണ് ഇദ്ദെഹം അറിയപ്പെടുന്നത്. ഇദ്ദേഹം അറിയപ്പെട്ടിരുന്നത് കൊച്ചുതമ്പുരാൻ (幼主) എന്നർത്ഥം വരുന്ന ചൈനീസ് പ്രയോഗത്തിലാണ്. ഔദ്യോഗികമായി ഇദ്ദേഹത്തിന്റെ അച്ഛൻ ഹോങ് സിയുക്വാൻ സ്വർഗ്ഗത്തിന്റെ രാജാവ് (天王) എന്ന പേരിലായിരുന്നു അറിയപ്പെട്ടിരുന്നത്. ഇവർ തമ്മിൽ തിരിച്ചറിയുവാനായി ഇദ്ദേഹത്തെ സ്വർഗ്ഗത്തിന്റെ കൊച്ചുരാജാവ് (幼天王) എന്ന് വിളിച്ചിരുന്നു.
ചരിത്രം
പതിനാല് വയസ്സിൽ ഇദ്ദേഹം തന്റെ അച്ഛനുശേഷം രാജാവായി അധികാരത്തിലേറി. അച്ഛന് രാജകുമാരന്മാർ നൽകിയിരുന്ന ബഹുമാനം ഇദ്ദേഹത്തിന് ലഭിച്ചിരുന്നില്ല. വളരെ മോശം അഭിപ്രായമായിരുന്നു ഇദ്ദെഹത്തെപ്പറ്റി. ഷോങ് രാജകുമാരൻ ലി സിയുചെങ് സ്വയം വിശദീകരിക്കുന്നു (《忠王李秀成自述》) എന്ന ആത്മകഥാംശമുള്ള കൃതിയിൽ ഹോങ് ടിയാൻഗുയിഫുവിനെ "പരിചയമില്ലാത്തയാൾ", "കഴിവില്ലാത്തയാൾ", "വഷളായിപ്പോയവൻ" എന്നിങ്ങനെയാണ് പരാമർശിച്ചിരിക്കുന്നത്. ഇതിന്റെ കർത്താവ് ഈ കൃതിയെഴുതി കുറച്ചുനാളുകൾക്കുള്ളിൽ വധിക്കപ്പെട്ടു. ഹോങ് ടിയാൻഗുയിഫു കുതിരയോട്ടം പഠിച്ചിരുന്നില്ല. യുദ്ധസമയത്ത് നേതാക്കന്മാർക്കും സൈനികത്തലവന്മാർക്കും കുതിരയോടിക്കാനറിയുക അത്യാവശ്യമാണ്.
ഇദ്ദേഹത്തിന്റെ സിംഹാസനാരോഹണത്തിന് നാല് മാസങ്ങൾക്ക് ശേഷം തായ്പിങ് വിമതരുടെ തലസ്ഥാനമായ ടിയാൻജിങ് ക്വിങ് രാജവംശത്തിന്റെ സൈന്യം പിടിച്ചെടുത്തു. ഹോങ് ടിയാൻഗുയിഫു ജിയാങ്സുവിലെ ഡോങ്ബയിലേയ്ക്ക് (东坝) 1864 ജൂലൈയിൽ രക്ഷപെട്ടു. ഇവിടെ ഇദ്ദേഹത്തിന്റെ  ഗാൻ രാജകുമാരനായ (干王) ഹോങ് റെൻഗാൻ (洪仁玕) എന്നയാളുമായി ഇവർ സന്ധിച്ചു. ആൻഹുയിയിലെ ഗുവാങ്ഡെ കൗണ്ടിയിൽ പോയശേഷം ഇവർ ഷെജിയാങ്ങിലെ ഹുഷൗ (湖州) പ്രദേശത്ത് 1864 ഓഗസ്റ്റ് 13-ന് എത്തി. പ്രദേശത്തെ തായ്‌പിങ് കമാൻഡർ ഹുവാങ് വെൻജിൻ (黄文金) എന്നയാളുമായി ഇവർ ബന്ധം സ്ഥാപിച്ചു. ക്വിങ് രാജവംശം സുവോ സോങ്ടാങ്, ലി ഹോങ്ഷാങ് എന്നിവരെ ഈ പട്ടണം ആക്രമിക്കാനായി അയച്ചു. തെക്കുവശത്തെ നഗരദ്വാരം കാക്കുന്നതിന്റെ ചുമതലയുണ്ടായിരുന്ന സൈനികനേതാവായിരുന്ന ചെൻ സുവേമിങ് (陈学明) 1864 ഓഗസ്റ്റ് 26-ന് കീഴടങ്ങി. ഹോങ് ടിയാൻഗ്യിഫു, ഹോങ് റെൻഗാൻ, ഹുവാങ് വെൻജിൻ (黄文金) എന്നിവർക്ക് അടുത്ത രാത്രി നഗരം വിട്ടോടിപ്പോകേണ്ടിവന്നു. തനിക്കേറ്റ പരിക്കുകൾ കാരണം ഹുവാങ് വെൻജിൻ (黄文金) പെട്ടെന്നുതന്നെ മരണമടഞ്ഞു. ബാക്കിയുള്ളവർ അതിർത്തിപ്രദേശമായ ജിയാങ്സിയിലേയ്ക്ക് ഓടിപ്പോകാൻ ശ്രമിച്ചു. ലി സിക്ഷിയാന്റെ  (李世贤 നേതൃത്ത്വത്തിലുള്ള ബാക്കി സൈന്യവുമായി കൂടിച്ചേരാനായിരുന്നു ഇവരുടെ ശ്രമം. പക്ഷേ 1864 ഒക്റ്റോബർ 9-ന് ഇവർ വഴിയിൽ ആക്രമിക്കപ്പെട്ടു. ഷിചെങ് എന്ന സ്ഥലത്തുവച്ചായിരുന്നു (石城) ക്വിങ് സേന ഇവരെ ആക്രമിച്ചത്. ഹോങ് റെൻഗാൻ പിടിക്കപ്പെടുകയും 1864 നവംബർ 23-ന് ജിയാങ്സിയിലെ നാൻചാങ് (南昌) എന്ന സ്ഥലത്തുവച്ച് കൊല്ലപ്പെടുകയും ചെയ്തു. ഹോങ് ടിയാൻഗുയിഫു ഷിചെങ്ങിനടുത്തുവച്ച് അദ്ദേഹത്തിന്റെ ചെറിയ സേന തുടച്ചുനിക്കപ്പെട്ട ശേഷം പർവ്വതമേഖലയിലേയ്ക്ക് ഒളിച്ചോടി. ഇദ്ദേഹം1864 ഒക്റ്റോബർ ഇരുപത്തഞ്ചിന് പിടികൂടപ്പെട്ടു. 1864 നവംബർ 18-ന്  ആയിരം മുറിവുകളിലൂടെയുള്ള വധശിക്ഷയാണ്   ഇദ്ദേഹത്തിന് നൽകപ്പെട്ടത്. മരിക്കുമ്പോൾ പതിനാറ് വയസ്സായിരുന്നു പ്രായം.
മരണം
ഹോങ് ടിയാൻഗുയിഫുവിന്റെ സ്വഭാവത്തെപ്പറ്റി വധശിക്ഷയ്ക്ക് മുൻപുള്ള ഈ പ്രസ്താവനയിൽ നിന്ന് മനസ്സിലാക്കാവുന്നതാണ്. "ഗുവാങ്ഡോങ് ഒരു നല്ല സ്ഥലമല്ല. എനിക്ക് തിരികെപ്പോകണമെന്നില്ല. എനിക്ക് ഹുനാനിൽ മാസ്റ്റർ ടാങ്ങുമായി പഠനം തുടർന്നാൽ മതി. എനിക്കൊരു മികച്ച പണ്ഡിതനാകണം. (“廣東地方不好，我也不愿回去了，我衹愿跟唐老爺到湖南讀書，想進秀才. ”) ആരാച്ചാരെ തെറ്റിദ്ധരിപ്പിച്ച് രക്ഷപെടാനുള്ള ഒരു വിഫലശ്രമമായാണ് ചിലർ ഇത് കാണുന്നത്.  തനിക്കും തന്റെ നഷ്ടപ്പെട്ട സാമ്രാജ്യത്തിനും എന്താണ് സംഭവിക്കുന്നതെന്നുള്ള ഒരു ധാരണയുമില്ലാത്ത വ്യക്തിയായിരുന്നു ഇദ്ദേഹം എന്നും ഇതിൽ നിന്ന് ഊഹിക്കാവുന്നതാണ്.
ഹോങ് ടിയാൻഗുയിഫുവിന്റെ പേര് അസാധാരണമാണ്. മൂന്ന് അക്ഷരങ്ങളാണ് ടിയാൻഗുയിഫു എന്ന പേരിലുള്ളത്. ചൈനയിലെ പേരുകൾക്ക് ഒന്നോ രണ്ടോ അക്ഷരങ്ങളേ സാധാരണഗതിയിൽ കാണാറുള്ളൂ.
അവലംബം
വർഗ്ഗം:1849-ൽ ജനിച്ചവർ വർഗ്ഗം:1864-ൽ മരിച്ചവർ
അന്നണ്ടലെ ഗിത്താർമത്സ്യം
കടൽ വാസിയായ ഒരു മൽസ്യമാണ് അന്നണ്ടലെ ഗിത്താർമത്സ്യം  അഥവാ '''Annandale's Guitarfish (Annandale's Shovelnose Ray). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. It reaches a length of approximately 56 cm. They are ovoviviparous fishes.
ഗ്യൂം
ഗ്യൂം /ˈdʒiːəm/ സാധാരണയായി അവെൻസ് എന്നും അറിയപ്പെടുന്നു. ഏതാണ്ട് 50 സ്പീഷിസ് ഉള്ള റൈസോമാറ്റസ് റോസ് കുടുംബത്തിലെ ബഹുവർഷ കുറ്റിച്ചെടികളുടെ ജീനസാണിത്. യൂറോപ്പ്, ഏഷ്യ, വടക്കൻ, തെക്കേ അമേരിക്ക, ആഫ്രിക്ക, ന്യൂസിലാൻഡ് എന്നിവിടങ്ങളിലെല്ലാം വ്യാപകമാണ്. അവ പൊട്ടൻഷില്ല, ഫ്രഗേറിയ എന്നിവയുമായി വളരെ അടുത്ത ബന്ധമുള്ളവയാണ്. ഇലകളുടെ ഞെട്ടിന്ററ്റത്തുനിന്ന് വെള്ള, ചുവപ്പ്, മഞ്ഞ, ഓറഞ്ച് എന്നീ നിറങ്ങളിൽ മധ്യവേനൽക്കാലത്ത് നിറയെ പൂക്കൾ ഉൽപാദിപ്പിക്കുന്നു. ശൈത്യകാലത്ത് താപനില 0 ° F (-18 ° C) താഴേക്ക് വരാതൊഴിച്ചാൽ ഗ്യൂം ഇനങ്ങൾ നിത്യഹരിതമാണ്. 'ലേഡി സ്ട്രാറ്റേഡിൻ', 'മിസിസ് ജെ. ബ്രാഡ്ഷ' എന്നീ കൾട്ടിവറുകൾക്ക് റോയൽ ഹാർട്ടിക്കൽ കൾച്ചറൽ ഗാർഡൻ മെറിറ്റ് അവാർഡ് നേടുകയുണ്ടായി. ഗ്യൂം സ്പീഷീസുകൾ ഗ്രിസ്സിൽഡ് സ്കിപ്പർ (Pyrgus malvae) ലെപിഡോപ്റ്റെറ സ്പീഷിസുകളിലുള്ള ശലഭങ്ങളുടെ ആഹാര സസ്യങ്ങളായി ഉപയോഗിക്കുന്നുണ്ട്..
തിരഞ്ഞെടുത്ത സ്പീഷീസ്
• 2
For a more detailed list see List of Geum species.
മഗധീര
എസ്സ്.എസ്സ് രാജമൗലി സംവിധാനം ചെയ്ത് അല്ലു അരവിന്ദ് നിർമിച്ച് 2009ൽ തീയേറ്ററുകളിൽ എത്തിയ ചരിത്രാധിഷ്ഠിത ചലചിത്രമാണ് മഗധീര (തെലുങ്ക് : మగధీర  ഇംഗ്ലീഷ്: Magadheera ). രാം ചരൺ തേജയും കാജൽ അഗർ‌വാളുമാണ് ഇതിലെ മുഖ്യ കഥാപാത്രങ്ങളെ അവതരിപ്പിക്കുന്നത്. ശ്രീഹരിയും ദേവ് ഗില്ലും മറ്റ് ചില പ്രധാന കഥാപാത്രങ്ങളായി വേഷമിടുന്നു. 40 കോടി രൂപമുതൽമുടക്കി നിർമ്മിച്ച ഈ ചിത്രം തെലുഗു ചലചിത്രരംഗത്തെ ഏറ്റവും ചിലവേറിയ ചിത്രങ്ങളിലൊന്നാണ്. മഗധീര ലോകം മുഴുവനുമായി ഏകദേശം 150 കോടി രൂപയോളം സമാഹരിച്ചു. ധീര ദി വാരിയർ എന്ന പെരിൽ ഈ ചിത്രം കേരളത്തിൽ പ്രദർശനത്തിനെത്തി.
പശ്ചാത്തലം
പുനർജന്മ വിശ്വാസത്തിലധിഷ്ടിതമാണ് മഗധീരയുടെ കഥാപശ്ചാത്തലം.1604ൽ കൊല്ലപ്പെട്ട ഉദയഗഡിലെ രാജകുമാരിയായ മിത്രവിന്ദാ ദേവിയും, പോരാളിയായ കാലഭൈരവനും, സേനാധിപതിയായ രൺദേവ് ബില്ലയും, മുഗൾരാജാവായ ഷേർഖാനും 400 കൊല്ലങ്ങൾക്ക് ശേഷം പുനർജ്ജനിക്കുന്നതായാണ് ചലചിത്രത്തിന്റെ ഇതിവൃത്തം. പൂർ‌വ്വജന്മത്തിൽ കൊഴിഞ്ഞുപോയ മിത്രാനന്ദയുടേയും ഭൈരവന്റേയും പ്രണയം പുനർജന്മത്തിൽ ഇന്ദുവിലൂടെയും ഹർഷയിലൂടെയും പൂർണ്ണമാകുന്നു.
ചിത്രീകരണം
ചിത്രത്തിന്റെ 90 ശതമാനവും ഹൈദരാബാദിലെ രാമോജി റാവു ഫിലിം സിറ്റിയിലാണ് ചിത്രീകരിച്ചത്. മറ്റ് ഭാഗങ്ങൾ ഗുജറാത്ത്, രാജസ്ഥാൻ, റാൻ ഓഫ് കച്ച്, കർണ്ണാടകം എന്നിവിടങ്ങളിലായി പുരോഗമിച്ചു.
അവലംബം
വർഗ്ഗം:തെലുഗു ചലച്ചിത്രങ്ങൾ
ഗ്രേറ്റ് സ്ലേവ് തടാകം
ഗ്രേറ്റ് സ്ലേവ് തടാകം (Grand lac des Esclaves) ഗ്രേറ്റ്ബെയർ തടാകം കഴിഞ്ഞാൽ കാനഡയിലെ നോർത്ത് വെസ്റ്റ് ടെറിറ്ററിയിൽ സ്ഥിതിചെയ്യുന്ന ഏറ്റവും വലിയ രണ്ടാമത്തെ തടാകമാണ്. 614 മീറ്റർ (336 ഫാതം, 2,014 അടി) ആഴമുള്ള ഇത് വടക്കേ അമേരിക്കയിലെ ഏറ്റവും ആഴമേറിയ തടാകവും ലോകത്തിലെ പത്താമത്തെ വലിയ തടാകവുമാണ്. 469 കിലോമീറ്റർ (291 മൈൽ) നീളവും 20 മുതൽ 203 കിലോമീറ്റർ വരെ (12 മുതൽ 126 മൈൽ) വീതിയുമുള്ളതാണ് ഈ തടാകം. ഈ പ്രദേശത്തിന്റെ തെക്കു ഭാഗത്തായി 27,200 ചതുരശ്ര കിലോമീറ്റർ (10,502 ചതുരശ്ര മൈൽ) പ്രദേശത്തായി ഇതു വ്യാപിച്ചുകിടക്കുന്നു.
വൃന്ദാവൻ ചന്ദ്രോദയ മന്ദിർ
ഇന്ത്യയിലെ മഥുര വൃന്ദാവനിൽ സ്ഥിതിചെയ്യുന്ന നിർമ്മാണത്തിലിരിക്കുന്ന ലോകത്തിലെ ഏറ്റവും ഉയരം കൂടിയ ക്ഷേത്രമാണ് വൃന്ദാവൻ ചന്ദ്രോദയ മന്ദിർ. പൂർത്തിയാകുമ്പോൾ ലോകത്തിലെ ഏറ്റവും ഉയരമുള്ള മതസ്മാരകമായിരിക്കും ഇത്. 300 കോടി രൂപ (43 മില്യൻ യു.എസ്. ഡോളർ) ചെലവിൽ, നിർമ്മിക്കുന്ന ബാംഗ്ലൂരിലെ ഈ ISKCON ക്ഷേത്രം പൂർത്തിയാകുമ്പോൾ ലോകത്തിലെ ഏറ്റവും കൂടുതൽ നിർമ്മാണച്ചെലവുള്ള ക്ഷേത്രങ്ങളിൽ ഒന്നായിരിക്കും. 5 ഏക്കറിലധികം ദൈർഘ്യമുള്ള ക്ഷേത്രത്തിന് 700 അടി (213 മീറ്റർ, 70 നിലകൾ) ഉയരവും 5,40,000 ചതുരശ്ര അടി വിസ്തൃതിയുമുണ്ട്. വർഷത്തിലുടനീളം ഉത്സവങ്ങളും മതപരമായ ആഘോഷങ്ങളും നടത്തത്തക്കവിധത്തിൽ ക്ഷേത്രം നിർമ്മിക്കാനാണ് ഉദ്ദേശിക്കുന്നത്.
വൃന്ദാവനത്തിലെ വനഭൂമികളുടെ മനോഹരമായ കാഴ്ച ഈ ക്ഷേത്രത്തിനു ചുറ്റും പുനഃസൃഷ്ടിക്കപ്പെടുന്നു. ഏകദേശം 26 ഏക്കർ പ്രദേശത്തായി വ്യാപിച്ചു കിടക്കുന്ന ഇവിടെ ബ്രജിലെ പന്ത്രണ്ട് വനങ്ങളിൽ (ദ്വാദശാക്കാനന), സമൃദ്ധമായ സസ്യജാലം, പച്ചപുൽത്തകിടി, വിശിഷ്ടമായ ഫലം കായ്ക്കുന്ന മരങ്ങൾക്കിടയിലൂടെയുള്ള നയനാനന്ദകരമായ കാഴ്ചകൾ, പൂക്കൾ നിറഞ്ഞ വള്ളിയിലിരുന്ന് പ്രണയഗീതം പാടുന്ന പക്ഷികൾ, താമരകളും ആമ്പലും നിറഞ്ഞ തെളിനീർ തടാകം, ചെറിയ കൃത്രിമ കുന്നുകളിൽ നിന്ന് വീഴുന്ന വെള്ളച്ചാട്ടം തുടങ്ങിയവയെല്ലാം ശ്രീമദ് ഭഗവതത്തിലും ശ്രീകൃഷ്ണന്റെ മറ്റു സ്രോതസ്സുകളിലുമുള്ള വിവരണങ്ങളിൽ നിന്നും വൃന്ദാവനിലെ സന്ദർശകരെ കൃഷ്ണൻറെ കാലഘട്ടത്തിലെ വൃന്ദാവനത്തിലേയ്ക്ക് കൂട്ടിക്കൊണ്ടുപോകുന്നവിധത്തിൽ പുനഃസൃഷ്ടിക്കുന്നു. 62 ഏക്കർ സ്ഥലത്ത് നടപ്പാക്കുന്ന ഈ പദ്ധതിയിൽ പാർക്കിംഗിനും ഹെലിപാഡിനുമായുള്ള 12 ഏക്കർ സ്ഥലവും ഉൾപ്പെടുന്നു.
ചരിത്രം
1972-ൽ ഡസനിലധികം വരുന്ന പാശ്ചാത്യ ശിഷ്യന്മാർ അദ്ദേഹത്തെ അനുഗമിക്കാനായി വൃന്ദാവൻ സന്ദർശിക്കുന്നതിനിടയിൽ ഇസ്കോണിന്റെ സ്ഥാപകനും ആചാര്യയും ആയിരുന്ന ശ്രീല പ്രഭുപദ രൂപ ഗോസ്വാമിയുടെ ഭജൻകൂടാരത്തിനു (പ്രാഥമികമായി കൃഷ്ണൻറെ നാമത്തിൽ ഭജനകൾ നടത്തുകയും, എഴുതുകയും, പഠിപ്പിക്കുകയും പോലുള്ള ആത്മീയ പ്രവർത്തനങ്ങൾ നടത്താൻ ഉദ്ദേശിച്ചുള്ള സൻമാർഗനിഷ്‌ഠയുള്ള സന്യാസിയുടെ ലളിതമായ വാസസ്ഥലം) മുന്നിൽ യുക്ൾത വൈരാഗ്യ തത്ത്വത്തെക്കുറിച്ച് സംസാരിച്ചു. അദ്ദേഹം പറഞ്ഞു:
ശ്രീല പ്രഭുപദയുടെ പ്രഭാഷണത്തിലും ദർശനത്തിലും പ്രചോദിതരായ ബാംഗ്ലൂരിലെ ഇസ്കോൺ ഭക്തർ കൃഷ്ണഭഗവാനുവേണ്ടി അംബരചുംബിയായ ഒരു ക്ഷേത്രം നിർമ്മിക്കാനുള്ള വൃന്ദാവൻ ചന്ദ്രോദ മന്ദിർ പദ്ധതിക്ക് രൂപം നൽകി.
മഥുരയിലെ ചന്ദ്രോദയ ക്ഷേത്രത്തിന്റെ അടിസ്ഥാന ശിലാസ്ഥാപനം 2014 മാർച്ച് 16 ന് ഹോളി ദിനത്തിന്റെ ഉത്സവകാലത്ത് നടന്നു. 2019-ൽ ക്ഷേത്രനിർമ്മാണം പൂർത്തിയാക്കാനും സ്മാരക അനുപാതത്തിൽ പ്രതീകാത്മക ക്ഷേത്രം ആയി വൃന്ദാവൻ ചന്ദ്രോദ മന്ദിർ ലോക ഭൂപടത്തിൽ സ്ഥാനം നേടാൻ ഇസ്കോണിന്റെ സ്ഥാപക ആചാര്യൻ ശ്രീല പ്രഭുപാദ ആഗ്രഹിക്കുന്നു.
ഘടന വിശദാംശങ്ങൾ
സിവിൽ എൻജിനീയറിങ് ഡിപ്പാർട്ടുമെൻറ്, ഐ.ഐ.ടി. ഡൽഹി, സ്ട്രക്ചറൽ കൺസൾട്ടന്റ് തോർന്റൺ ടോമെസെട്ടി, യുഎസ്എ എന്നിവരാണ് ഘടനാപരമായ ഡിസൈൻ അഡ്വൈസർമാർ. ഗുർഗോണിലെ ഇൻജീനിയസ് സ്റ്റുഡിയോ പ്രൈവറ്റ് ലിമിറ്റഡ് ആണ് പ്രധാന നിർമ്മാതാക്കൾ. നോയിഡയിലെ ക്വാണ്ടേസൻസ് ഡിസൈൻ സ്റ്റുഡിയോ ക്ഷേത്ര പരിസരത്ത് ലാന്റ്സ്കേപ്പിംഗ് നടത്തുന്നു. HVAC (ഹീറ്റിംഗ്,വെൻറിലേഷൻ, എയർകണ്ടീഷനിങ്) ഗുപ്ത കൺസൾട്ടൻറ്സ് ആൻഡ് അസോസിയേറ്റ്സ് ആണ് സ്ഥാപിക്കുന്നത്. എല്ലാ ഇലക്ട്രിക്കൽ ഫിറ്റിംഗ്സുകളും വയർലെസും WBG കൺസൾട്ടന്റുകളുടെ സഹായത്തോടെ നടത്തും. ബെഹറ & അസോസിയേറ്റ്സ്, ഫീൽ ആൻഡ് ഫയർ കൺസൽട്ടന്റ്സ് വിഭാഗങ്ങളിൽ ഉൾപ്പെടുന്നു. നാഗ്ര വാസ്തുവിദ്യയും ഉൾപ്പെടുന്ന ഈ ക്ഷേത്രത്തിൽ 70-ാം നിലയിലേക്ക് നീണ്ടുപോകുന്ന വിധത്തിൽ കെട്ടിടത്തിന്റെ മുൻവശം ഗ്ലാസ് കൊണ്ട് നിർമ്മിച്ചിരിക്കുന്നു. മുംബൈയിൽ നിന്നുള്ള കെട്ടിട എൻവലപ്പ് വിദഗ്ദ്ധർ ക്ഷേത്രത്തിന്റെ വശങ്ങളുമായി ബന്ധപ്പെട്ട നിർമ്മാണച്ചുമതല നിർവ്വഹിക്കുന്നു. ആസ്ട്രേലിയയിൽ നിന്നുള്ള LDP Pty Ltd., ലൈറ്റിംഗ് ഡിസൈൻ കൺസൽട്ടൻറുകളായി പ്രവർത്തിക്കുന്നു. RWDI (കാനഡ-ഇന്ത്യ) കാറ്റ് ടണൽ വിശകലന കൺസൾട്ടൻസിയായി പ്രവർത്തിക്കുന്നു. ക്ഷേത്രത്തിന് പൂർണ്ണ ഭൌതികസുരക്ഷാ കൺസൾട്ടൻസി പിങ്കർടൺ (യുഎസ്എ-ഇന്ത്യ) നൽകും. ഹരിയാനയിലെ ഗ്രീൻ ഹൊറൈസൺ കൺസൾട്ടിംഗ് എൽ എൽ പി ഗ്രീൻ ബിൽഡിംഗ് ഫെസിലിറ്റേഷൻ ആൻഡ് ബിൽഡിംഗ് എനർജി സിമുലേഷൻ കൈകാര്യം ചെയ്യും. ദില്ലിയിലെ എച്ച്പിജി കൺസൾട്ടിങ്, പദ്ധതിയുടെ മാലിന്യ നിയന്ത്രണം, അടുക്കള, BOH കൺസൾട്ടന്റ് എന്നിവയുടെ ഭാഗമാണ് കൈകാര്യം ചെയ്യുന്നത്. ലണ്ടനിലെ ഡൺബാർ ആൻറ് ബോർഡ്മാൻ, വെർട്ടിക്കൽ ട്രാൻസ്പോർട്ട് കൺസൾട്ടന്റ് ആയി പദ്ധതിയിൽ പ്രവർത്തിക്കുന്നു.
നിർമ്മാണം
മധു പണ്ഡിറ്റ് ദാസ, ക്ഷേത്രം നിർമ്മിക്കാനുള്ള ആശയം വിശദമാക്കുന്നതിനായി രാഷ്ട്രപതി പ്രണബ് മുഖർജിയുമായി കൂടിക്കാഴ്ച നടത്തിയിരുന്നു. ക്ഷേത്രത്തിന്റെ അടിസ്ഥാന ശിലാസ്ഥാപനം 2014 നവംബർ 16 ന് രാഷ്ട്രപതിയായിരുന്ന പ്രണബ് മുഖർജി സ്ഥാപിച്ചു. ക്ഷേത്രകെട്ടിടം ഇപ്പോൾ നിർമ്മാണത്തിലാണ്.
സാംസ്കാരിക മേളകൾ
എല്ലാ വർഷവും ശ്രീകൃഷ്ണനുമായി ബന്ധപ്പെട്ട രഥയാത്ര, പൽകിയുത്സവ് (പലക്വിൻ ഉത്സവം), നൗകാവിഹാർ (ബോട്ട് ഫെസ്റ്റിവൽ), കുഞ്ഞവിഹാരോത്സവം (വനം ഉത്സവങ്ങൾ), ജുലാനോയുത്സവ് (സ്വിങ് ഫെസ്റ്റിവൽ) തുടങ്ങി നിരവധി ഉത്സവങ്ങൾ നടത്താനുള്ള പദ്ധതിയുണ്ട്. ഈ ആഘോഷങ്ങളോടൊപ്പം സംഗീതകച്ചേരികളും മറ്റ് കലാരൂപങ്ങൾ നടത്തുന്നതിനുള്ള അവസരങ്ങളും ആസൂത്രണം ചെയ്യുന്നുണ്ട്.
ആശ്രാമം ബ്രിട്ടീഷ് റെസിഡൻസി
കൊല്ലം ആശ്രാമത്ത് സ്ഥിതി ചെയ്യുന്ന ഒരു മാളികയാണ് ബ്രിട്ടീഷ് റെസിഡൻസി (ഗവർമെന്റ് റെസ്റ്റ് ഹൗസ്, റെസിഡൻസി ബംഗ്ലാവ്) തിരുവിതാംകൂറിലെ ആദ്യത്തെ ബ്രിട്ടീഷ് ദിവാനായിരുന്ന കേണൽ മൺറോയ്ക്ക് താമസിക്കാൻ 1810 ലാണ് ഈ കൊട്ടാരം നിർമിച്ചത്. കുഴികളും കൊടുംകാടുമായിരുന്ന അഷ്ടമുടിക്കായലോരം വെട്ടിത്തെളിച്ചു നികത്തി മന്ദിര നിർമ്മിച്ചത്. കൊട്ടാരത്തിൽ നിന്നു കായലിലേക്ക് ഇറങ്ങാൻ പടികളുണ്ട്. കൊട്ടാരത്തിന്റെ മുകൾത്തട്ടിലായി Dieu et mon Droit എന്ന് രേഖപ്പെടുത്റ്റിയിട്ടുണ്ട്. മുറികൾക്ക് 15 അടിയും വാതിലുകൾക്ക് 10 അടിയും ഉയരമുണ്ട്. കൊട്ടാരത്തിൽ നിന്ന് ഏതു വാതിലും ജനാലയും തുറന്നാലും അഷ്ടിമുടിക്കായൽ കാണാവുന്ന തരത്തിലാണു രൂപകൽപ്പന. ബംഗ്ലാവിനെക്കുറിച്ച് കേരളവർമ വലിയ കോയിത്തമ്പുരാൻ മയൂരസന്ദേശത്തിൽ പരാമർശിക്കുന്നുണ്ട്. തിരുവിതാംകൂറിലെ സുപ്രധാന രാഷ്ട്രീയ-ഭരണ തീരുമാനങ്ങളെടുക്കാൻ ഇവിടം വേദിയായിരുന്നു. ദിവാൻറെ ആസ്ഥാന മന്ദിരമായ ഇവിടെ നിന്നാണു നാടിൻറെ കുതിപ്പും കിതപ്പും നിയന്ത്രിച്ച പല തീരുമാനങ്ങളും വന്നിരുന്നത്. ഇന്ത്യയിലെ വൈസ്രോയിയായിരുന്ന കഴ്സൺ പ്രഭു, മഹാത്മഗാന്ധി, മുൻ പ്രധാനമന്ത്രിമാരായ ജവഹർലാൽ നെഹ്റു, ഇന്ദിരാഗാന്ധി, രാജീവ് ഗാന്ധി, വി.പി. സിങ് തുടങ്ങി നിരവധി പ്രമുഖർക്ക് ഈ കൊട്ടാരം ആതിഥ്യമരുളിയിട്ടുണ്ട്.
പുറത്തേക്കുള്ള കണ്ണികൾ
http://malabardays.blogspot.in/2012/10/the-residency-at-kollam.html
വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും‎
ഹോക്കി ഏഷ്യാകപ്പ്
ASHF ഏഷ്യാകപ്പ് (ASHF Asia Cup) ഏഷ്യൻ ഹോക്കി ഫെഡറേഷൻ (ASHF) അധീനതയിലുള്ള അന്താരാഷ്ട്ര പുരുഷ-വനിതാ ഫീൽഡ് ഹോക്കി ടൂർണമെന്റാണ്. 1982-ൽ പുരുഷന്മാരുടെ മത്സരത്തിനായി ഇത് അവതരിപ്പിക്കപ്പെടുകയും, 1985- ലെ ഔദ്യോഗിക ടൂർണമെന്റ് വരെ വനിതകളുടെ മത്സരം നോൺ-ഔദ്യോഗിക ചാംപ്യൻഷിപ്പ് ആയി ചേർക്കുകയും ചെയ്തു. ദക്ഷിണ കൊറിയ പുരുഷന്മാരുടെ 4 സ്ഥാനപ്പേരുകളും വനിതാ മത്സരത്തിൽ 3 സ്ഥാനപ്പേരുകൾ നേടിയ ഏറ്റവും വിജയകരമായ ടീം ആണിത്. ഇന്ത്യ പുരുഷന്മാരുടെ ഫൈനലുകളിൽ എട്ട് തവണയും ദക്ഷിണ കൊറിയയും ജപ്പാനും (ടൈഡ്) വനിതകളുടെ ഫൈനലിൽ അഞ്ചു തവണയും എത്തിയിട്ടുണ്ട്.
സംഗ്രഹങ്ങൾ
* This was a round-robin tournament without finals.
അർണാല കോട്ട
മഹാരാഷ്ട്രയിലെ പാൽഘർ ജില്ലയിൽ വസായ് എന്ന സ്ഥലത്തിന് 8 മൈൽ വടക്കായി സ്ഥിതിചെയ്യുന്ന പട്ടണമായ അർണാലയിലെ ഒരു ചെറിയ ദ്വീപിൽ ഉള്ള ഒരു കോട്ടയാണ് ‘’’അർണാല കോട്ട’’’. ഒരു ദ്വീപ് കോട്ട ആയതിനാൽ ഇതിനെ ജൽദുർഗ് അല്ലെങ്കിൽ ജഞ്ചീരെ-അർണാല എന്നും വിളിക്കുന്നു. ഇപ്പോഴത്തെ കോട്ട നിർമ്മിച്ച പോർച്ചുഗീസുകാർ ദ്വീപിനെ ഇൽഹ ദാസ് വാകാസ് എന്ന് വിളിച്ചു.
ഹോക്കി ഏഷ്യാകപ്പ്
ബാഹ്യ ലിങ്കുകൾ
വർഗ്ഗം:ഹോക്കി ഏഷ്യാ കപ്പ്
അർണാല കോട്ട
വൈതരണ നദിയുടെ അഴിമുഖത്താണ് അർണാല ദ്വീപിന്റെ സ്ഥാനം. അതിനാൽ യുദ്ധതന്ത്രപരമായ പ്രാധാന്യം ഈ കോട്ടയ്ക്കുണ്ടായിരുന്നു.
ചരിത്രം
1516-ൽ ഗുജറാത്തിലെ ഒരു നാട്ടുരാജാവായിരുന്ന സുൽത്താൻ മഹ്മൂദ് ബെഗ്ഡ ഈ ദ്വീപിൽ കോട്ട പണിതു. 1530 കളിൽ പോർച്ചുഗീസുകാർ തങ്ങളുടെ ഈ ഭാഗത്ത് ആധിപത്യം നേടി. വസായ് കോട്ട ആയിരുന്നു അവരുടെ ആസ്ഥാനം. താമസിയാതെ അവർ ഈ ദ്വീപിന്റെ നിയന്ത്രണം നേടി. വസായ് കോട്ടയുടെ ചുമതല വഹിച്ചിരുന്ന ക്യാപ്റ്റൻ അർണാല ദ്വീപിന്റെ അധികാരം ഒരു പോർച്ചുഗീസ് പ്രഭുവിന് കൈമാറി. അദ്ദേഹം പഴയ കോട്ട തകർത്ത ശേഷം ഇവിടെ 210 × 210 ചതുരശ്ര മീറ്റർ വിസ്താരത്തിൽ ഒരു പുതിയ കോട്ടയുടെ നിർമ്മാണം ആരംഭിച്ചു. ഈ കോട്ടയുടെ നിർമ്മാണം ഒരിക്കലും പൂർത്തിയായില്ല. എങ്കിലും ഇത് രണ്ട് നൂറ്റാണ്ടുകളായി പോർച്ചുഗീസ് നിയന്ത്രണത്തിലായിരുന്നു. വടക്കൻ കൊങ്കൺ തീരത്ത് കപ്പൽ ഗതാഗതം നിയന്ത്രിക്കാൻ അവർ ഈ കോട്ട ഉപയോഗിച്ചു.
പതിനേഴാം നൂറ്റാണ്ടിന്റെ അവസാനത്തിലും പതിനെട്ടാം നൂറ്റാണ്ടിന്റെ തുടക്കത്തിലും, മുഗൾ സാമ്രാജ്യവുമായുള്ള നീണ്ട പോരാട്ടത്തിനുശേഷം, ഇന്നത്തെ മഹാരാഷ്ട്രയിൽ മറാത്ത കോൺഫെഡറസി ആധിപത്യം സ്ഥാപിച്ചു. 1737-ൽ അന്നത്തെ പേഷ്വ ബാജി റാവു ഒന്നാമൻ അദ്ദേഹത്തിന്റെ സഹോദരൻ ചിമാജി അപ്പയെ പോർച്ചുഗീസുകാരിൽ നിന്ന് വസായ് കോട്ട പിടിച്ചെടുക്കാൻ അയച്ചു. വസായ് യുദ്ധത്തിൽ വിജയിച്ചതിനുശേഷം, അദ്ദേഹത്തിന്റെ ജനറൽ ശങ്കർജി പന്ത്, അർണാല കോട്ടയ്ക്കെതിരെ ആക്രമണം നടത്താൻ ചിമാജിയെ പ്രേരിപ്പിച്ചു. മാനാജി അഗ്രെയുടെ നേതൃത്വത്തിൽ മറാത്ത നാവിക സേന നടത്തിയ ആദ്യത്തെ ആക്രമണം പോർച്ചുഗീസ് നാവിക സേന ചെറുത്തു തോൽപ്പിച്ചു. എന്നാൽ 1737 മാർച്ച് 28 ന് കോട്ടയ്ക്കെതിരായ രണ്ടാമത്തെ ആക്രമണത്തെ തുടർന്ന് പോർച്ചുഗീസുകാർ കോട്ട ഉപേക്ഷിക്കാൻ നിർബന്ധിതരായി. കോട്ടയുടെ വടക്കൻ ഭിത്തിയിൽ വിജയത്തിന്റെ സ്മരണയ്ക്കായി സ്ഥാപിച്ച ഫലകം ഇന്നും കാണപ്പെടുന്നു. തുടർന്ന് മറാഠകൾ ഈ കോട്ട പുനർനിർമിച്ചു. ബഹിരവ്, ഭവാനി, ബാവ എന്നീ മൂന്ന് കൊത്തളങ്ങൾ അവർ നിർമ്മിച്ചതാണ്.
ഒന്നാം ആംഗ്ലോ-മറാഠ യുദ്ധത്തിൽ 1781 ജനുവരി 18 ന് ബ്രിട്ടീഷുകാർ കോട്ട പിടിച്ചെടുത്തു. പിന്നീടും 1817 വരെ മറാഠകൾ കോട്ടയെ നിയന്ത്രിച്ചിരുന്നു. മൂന്നാം ആംഗ്ലോ -മറാത്ത യുദ്ധത്തിൽ, കോട്ടയെ വിജയകരമായി പ്രതിരോധിച്ചുവെങ്കിലും ബ്രിട്ടീഷ് നാവികശക്തിയുടെ മികവു കാരണം മറാഠകൾക്ക് ഈ കോട്ട ഉപേക്ഷിക്കേണ്ടി വന്നു. സലബായ് ഉടമ്പടിപ്രകാരം അർണാല, വസായ് കോട്ടകൾ മറാഠകൾക്ക് തിരിച്ചുനൽകിയെങ്കിലും ബ്രിട്ടീഷുകാർ പൂന ഉടമ്പടി പ്രകാരം ഈ കോട്ടകൾ വീണ്ടെടുത്തു.
ഘടന
ഈ കോട്ട ചതുരാകൃതിയിലുള്ളതും ഏറെക്കുറെ വെള്ളത്താൽ ചുറ്റപ്പെട്ടതുമാണ്. ത്രയംബകേശ്വർ, ഭവാനി മാതാ, കാലിക മാതാ, മഹാദേവ് തുടങ്ങിയ മൂർത്തികളുടെ ക്ഷേത്രങ്ങളും ഒരു ദർഗയും ഇവിടെയുണ്ട്. കോട്ടയുടെ ചുറ്റുമതിലിനു മുകളിലേക്ക് നടന്നുകയറാവുന്ന വിധത്തിൽ പടവുകൾ നിർമ്മിച്ചിട്ടുണ്ട്. അഷ്ടഭുജാകൃതിയിലുള്ള ഒരു കുളമാണ് ഈ കോട്ടയിലെ മറ്റൊരു ആകർഷണം. കോട്ടയ്ക്ക് മൂന്ന് പ്രവേശന കവാടങ്ങളുണ്ട്. അതിൽ വടക്കുഭാഗത്തുള്ള കവാടത്തിന് ഇരുവശത്തും വലിയ കൊത്തളങ്ങൾ ഉണ്ട്. ഇതിനരികിലായി കോട്ട മതിലിൽ ആനകളുടെയും കടുവകളുടെയും തുടങ്ങിയ മൃഗങ്ങളുടെ രൂപങ്ങൾ കൊത്തിവച്ചിട്ടുണ്ട്. കോട്ടയിൽ നിന്നും 550 മീറ്റർ അകലെയായി വാതിലുകളില്ലാത്ത ഒരു നിരീക്ഷണഗോപുരം ഒറ്റപ്പെട്ടു നിൽക്കുന്നു.
അവലംബം
വർഗ്ഗം:മഹാരാഷ്ട്രയിലെ കോട്ടകൾ
മീ വല്ല ഗുണദോഷ
ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന ഒരു കർണ്ണാടകസംഗീതകൃതിയാണ് മീ വല്ല ഗുണദോഷ. ഈ കൃതി കാപി രാഗത്തിൽ ഝമ്പതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
മീ വല്ല ഗുണദോഷ മേമി, ശ്രീ രാമ നാവല്ലനേ ഗാനി നളിനദള നയനാ
അനുപല്ലവി
ബങ്‍ഗാരു ബാഗുക പദി വന്നെ ഗാകുണ്ടെ അമ്മ്ഗലാർ ചുചു ബച്ചു നാഡുകോനേല (മീ വല്ല)
ചരണം 1
തന തനയ പ്രസവ വേദന കോർവ ലേകുണ്ടേ അനയ യല്ലുനിപൈ യഹങ്കാര ബഡനേല (മീ വല്ല)
ചരണം 2
ഏ ജന്മമുന പാത്ര മെരിഗി ദാനംബീക പൂജിഞ്ച മരചി വേൽപുല നാഡുോനേല (മീ വല്ല)
ചരണം 3
നാ മനസു നാ പ്രേമ നന്നലയ ജേസിന രാജില്ലു ശ്രീ ത്യാഗരാജ നുത ചരണാ (മീ വല്ല)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കാപി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ഝമ്പ താളത്തിൽ ചിട്ടപ്പെടുത്തിയ കൃതികൾ
ഹെലൻ ഫ്രാൻസെസ് ജെയിംസ്
ഗവേഷണം
ഹവായിയൻ ദ്വീപുകളിലെ പക്ഷികളുടെ ഫോസിൽ പഠനം ആണ് പ്രധാനം. ദ്വീപുകളിലെ ജല പക്ഷികളുടെ പരിണാമവും പ്രമുഖ പഠന വിഷയം ആയിരുന്നു.
അവലംബം
വർഗ്ഗം:വനിതാ പാലിയെന്റോളോജിസ്റ്റുകൾ വർഗ്ഗം:1956-ൽ ജനിച്ചവർ
സണ്ണി വർക്കി
ദുബായ് ആസ്ഥാനമായി പ്രവർത്തിക്കുന്ന വിദ്യാഭ്യാസ സംരംഭകനും വിദ്യാഭ്യാസ ജീവകാരുണ്യ പ്രവർത്തകനുമാണ് സണ്ണി വർക്കി. കുട ബിസിനസ്സ് കമ്പനി ആയ വർക്കി ഗ്രൂപ്പിന്റെ ചെയർമാനും ജീവകാരുണ്യ വർക്കി ഫൗണ്ടേഷന്റെ സ്ഥാപകനും ട്രസ്റ്റിയുമാണ്. യുനെസ്കോ ഗുഡ് വിൽ അംബാസഡർ കൂടിയാണ് സണ്ണി.
ജീവിത രേഖ
9 ഏപ്രിൽ 1957 ൽ കേരളത്തിലെ റാന്നിയിലാണ് സണ്ണി ജനിച്ചത്. യുഎഇ രാജ്യം വളരെ അവികസിതമായിരുന്ന 1959 ൽ സണ്ണിയുടെ കുടുംബം ദുബായിലേക്ക് താമസം മാറി.
അവലംബം
വർഗ്ഗം:1957-ൽ ജനിച്ചവർ വർഗ്ഗം:ഏപ്രിൽ 9-ന് ജനിച്ചവർ വർഗ്ഗം:മലയാളി വ്യാപാരപ്രമുഖർ വർഗ്ഗം:പത്തനംതിട്ട ജില്ലയിൽ ജനിച്ചവർ വർഗ്ഗം:സംരംഭകർ വർഗ്ഗം:ഇന്ത്യൻ വ്യവസായികൾ
പെല്ലോണിയ
ജിയോമെട്രിഡേ കുടുംബത്തിലെ നിശാശലഭങ്ങളുടെ ഒരു ജനുസ്സാണ് പെല്ലോണിയ.
തൊള്ളായിരം കണ്ടി
വയനാട് ജില്ലയിലെ മേപ്പാടി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു സ്ഥലമാണ് തൊളളായിരംകണ്ടി.മേപ്പാടിയിൽ നിന്നും ഏകദേശം 15 കി.മീ അകലെയായാണ് ഈ പ്രദേശം സ്ഥിതി ചെയ്യുന്നത്.വനത്തിൻറെ നടുവിലൂടേയുളള ഓഫ് റോഡ് യാത്രയാണ് ഇവിടത്തെ പ്രധാന ആകർഷണം.
സലാ അ ദിൻ
ഇറാഖിലെ ഒരു പ്രവിശ്യയാണ് സലാഅദിൻ (صلاح الدين Salāh ad Dīn). തികൃത്താണ് തലസ്ഥാനം. ഇറാഖിലെ ഒരു എണ്ണ ശുദ്ധീകരണശാലയായ ബെയ്ജി സ്ഥിതി ചെയ്യുന്നത് ഇവിടെയാണ്. സലാഅദിൻ പ്രവിശ്യയെ 8 ജില്ലകളായി തിരിച്ചിരിക്കുന്നു. സമാറ, ബലാദ്, ബെയ്ജി, തികൃത്ത്, തൂസ്, ദുജയിൽ, അൽ-ദൗർ, അൽ-ശിർക്കത്ത് എന്നിവയാണ് ജില്ലകൾ.
മഹാകാല
മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് മഹാകാല. അന്ത്യ ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്
ശരീര ഘടന
70 സെന്റീ മീറ്റർ മാത്രം നീളം ഉള്ള ചെറിയ ദിനോസർ ആയിരുന്നു ഇവ. കയ്യിനും കാലിനും മെലിഞ്ഞു നീണ്ട പ്രകൃതി ആയിരുന്നു. കൈയിൽ നീളമുള്ള ഒരു നഖം ഉണ്ടായിരുന്നു.
കുടുംബം
തെറാപ്പോഡ വിഭാഗത്തിൽ പെട്ടവയാണ് ഇവ.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ലോക പത്രസ്വാതന്ത്ര്യ ദിനം
ഐക്യരാഷ്ട്രസഭയുടെ നിർദ്ദേശപ്രകാരം 1993 മുതൽ എല്ലാവർഷവും മേയ് 3 ലോക പത്രസ്വാതന്ത്ര്യ ദിനമായി ആചരിക്കുന്നു. ദൈനംദിന വാർത്തകൾ ജനങ്ങളെ അറിയിക്കുന്നതിനുവേണ്ടിയുള്ള സാഹസിക യത്നത്തിൽ കൊല്ലപ്പെട്ട പത്രപ്രവർത്തകർക്കും ജയിൽവാസം അനുഭവിക്കുന്നവർക്കും അഭിവാദ്യങ്ങൾ അർപ്പിക്കുന്നതിനായാണ് ഇങ്ങനെയൊരു ദിനാചരണം നടത്തുന്നത്. പത്രസ്വാതന്ത്ര്യത്തിന്റെ നിലനിൽപ്പിനുവേണ്ടി പ്രവർത്തിച്ച വ്യക്തികളെയും സ്ഥാപനങ്ങളെയും ആദരിക്കാനുള്ള യുനെസ്കോയുടെ ഗില്ലർമോ കാനോ പുരസ്കാരം സമ്മാനിക്കുന്നതും ഈ ദിനത്തിലാണ്.
അവലംബം
വർഗ്ഗം:മേയ് 3 വർഗ്ഗം:വിശേഷദിനങ്ങൾ വർഗ്ഗം:ഐക്യരാഷ്ട്രസഭാ_ദിനാചരണങ്ങൾ വർഗ്ഗം:പത്രപ്രവർത്തനം വർഗ്ഗം:യുനെസ്കോ വർഗ്ഗം:മേയ് മാസത്തെ വിശേഷദിനങ്ങൾ
റെക്സ് ബാൻഡ്
ജീസസ് യൂത്തിന്റെ നേതൃത്വത്തിലുള്ള ക്രിസ്തീയ സംഗീത സംഘമാണ് റെക്സ് ബാൻഡ്. റെക്സ് എന്ന വാക്കുകൊണ്ട് ക്രിസ്തുരാജന്റെ പാട്ടുകാർ എന്നാണ് അർത്ഥമാക്കുന്നത്. വിവിധ രാജ്യങ്ങളിലായി അറുനൂറിൽ അധികം വേദികളിൽ റെക്സ് ബാൻഡ് സംഗീത പരിപാടികൾ അവതരിപ്പിച്ചിടുണ്ട്.
കാനഡയിലെ ടൊറൊന്റോയിൽ വച്ചു ലോക യുവ ദിനത്തിനോടനുബന്ധിച്ചു നടന്ന കോൺഫറൻസിൽ ഭാരതത്തെ പ്രതിനിധാനം ചെയ്ത്, റെക്സ്ബാൻഡ് ജോൺ പോൾ രണ്ടാമൻ മാർപ്പാപ്പയുടെ മുൻപിൽ സംഗീതം അവതരിപ്പിച്ചു. പത്തുലക്ഷത്തോളം യുവജനങ്ങൾ പങ്കെടുക്കുന്ന ലോകയുവജന ദിനത്തിലേക്ക് 2003 മുതൽ തുടർച്ചയായി അഞ്ചു തവണ (2003, 2005, 2008, 2011, 2013) ക്ഷണംലഭിച്ച ഏക ഏഷ്യൻ സംഗീതസംഘമാണ് റെക്സ്ബാൻഡ്. 2013ൽ ബ്രസീലിലെ റിയോ ഡി ജനീറോയിൽ നടന്ന ലോകയുവജന സമ്മേളനത്തിൽ ഫ്രാൻസീസ് മാർപ്പാപ്പയുടെ മുന്നിലും  റെക്സ്ബാൻഡ് ഗാനാലാപനം നടത്തി.
കഴിഞ്ഞ ഒരുദശകത്തിനിടയിൽ കാനഡ, ജർമ്മനി, ഓസ്ട്രിയ, യു.കെ., യു.എസ്.എ., ഓസ്ട്രേലിയ, ന്യൂസീലൻഡ്, സിംഗപ്പോർ , ശ്രീലങ്ക, തായ്‌ലാന്റ്, യു.എ.ഇ., ബ്രസീൽ എന്നിവിടങ്ങളിലെല്ലാം സംഗീതപര്യടനം നടത്തിയ ഈ ദക്ഷിണേന്ത്യൻ സംഗീത സംഘം ആഗോള ശ്രദ്ധ നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:സംഗീത സംഘങ്ങൾ
ഉപയോക്തൃ ഇടം
ഒരു ആധുനിക കമ്പ്യൂട്ടർ ഓപ്പറേറ്റിംഗ് സിസ്റ്റം സാധാരണയായി വെർച്വൽ മെമ്മറിയെ കേർണൽ സ്‌പെയ്‌സും യൂസർ സ്‌പെയ്‌സും ആയി വേർതിരിക്കുന്നു. പ്രാഥമികമായി, ക്ഷുദ്രകരമായ(malicious) അല്ലെങ്കിൽ തെറ്റായ സോഫ്റ്റ്‌വെയർ പ്രവർത്തനരീതിയിൽ നിന്ന് മെമ്മറി പരിരക്ഷയും ഹാർഡ്‌വെയർ പരിരക്ഷയും നൽകുന്നതിന് ഈ വേർതിരിക്കൽ സഹായിക്കുന്നു.
ഒരു പ്രത്യേക ഓപ്പറേറ്റിംഗ് സിസ്റ്റം കേർണൽ, കേർണൽ എക്സ്റ്റെൻഷനുകൾ, മിക്ക ഉപകരണ ഡ്രൈവറുകൾ എന്നിവ പ്രവർത്തിപ്പിക്കുന്നതിന് കേർണൽ സ്പേസ് കർശനമായി കരുതിവച്ചിരിക്കുന്നു. അതിന് വിപരീതമായി, ആപ്ലിക്കേഷൻ സോഫ്റ്റ്വെയറും ചില ഡ്രൈവറുകളും എക്സിക്യൂട്ട് ചെയ്യുന്ന മെമ്മറി ഏരിയയാണ് യൂസർ സ്പേസ്.
അവലോകനം
ഓരോ ഉപയോക്തൃ സ്‌പേസ് പ്രോസസ്സും സാധാരണയായി സ്വന്തം വെർച്വൽ മെമ്മറി സ്‌പെയ്‌സിലാണ് പ്രവർത്തിക്കുന്നത്, വ്യക്തമായി അനുവദിച്ചില്ലെങ്കിൽ മറ്റ് പ്രോസസുകളുടെ മെമ്മറി ആക്‌സസ്സുചെയ്യാൻ കഴിയില്ല. ഇന്നത്തെ മുഖ്യധാരാ ഓപ്പറേറ്റിംഗ് സിസ്റ്റങ്ങളിലെ മെമ്മറി പരിരക്ഷയുടെ അടിസ്ഥാനവും പ്രത്യേകാവകാശ വേർതിരിക്കലിനുള്ള ഒരു ബിൽഡിംഗ് ബ്ലോക്കും ഇതാണ്. കാര്യക്ഷമമായ വെർച്വൽ മെഷീനുകൾ നിർമ്മിക്കുന്നതിനും ഒരു പ്രത്യേക ഉപയോക്തൃ മോഡ് ഉപയോഗിക്കാം - പോപെക്, ഗോൾഡ്ബെർഗ് വിർച്വലൈസേഷൻ ആവശ്യകതകൾ കാണുക. ഡീബഗ്ഗർമാരുടെ കാര്യത്തിലെന്നപോലെ, മതിയായ പ്രോസസ്സുകൾ ഉപയോഗിച്ച്, പ്രോസസ്സുകൾക്ക് മറ്റൊരു പ്രോസസ്സിന്റെ മെമ്മറി സ്പേസിന്റെ ഭാഗം സ്വന്തമായി മാപ്പ് ചെയ്യാൻ കേർണലിനോട് അഭ്യർത്ഥിക്കാൻ കഴിയും. പ്രോഗ്രാമുകൾക്ക് മറ്റ് പ്രോസസ്സുകളുമായി പങ്കിട്ട മെമ്മറി സ്പേസ് അഭ്യർത്ഥിക്കാനും കഴിയും, എന്നിരുന്നാലും ഇന്റർ-പ്രോസസ്സ് ആശയവിനിമയം അനുവദിക്കുന്നതിന് മറ്റ് സാങ്കേതിക വിദ്യകളും ലഭ്യമാണ്.
അവലംബം
വർഗ്ഗം:ഓപ്പറേറ്റിങ് സിസ്റ്റം
കോറിയോഗ്രഫി
ലഘുചിത്രം| നൃത്ത നൊട്ടേഷൻ ഉപയോഗിച്ച് വിവരിച്ച സ്പാനിഷ് നൃത്തമായ കച്ചുച്ചയുടെ നൃത്തം ചലനം, രൂപം അല്ലെങ്കിൽ രണ്ടും അടിസ്ഥാനമാക്കി ഭൗതിക വസ്തുക്കളുടെ (അല്ലെങ്കിൽ അവയുടെ ചിത്രീകരണം) ചലനങ്ങളുടെ ക്രമം രൂപകല്പന ചെയ്യുന്ന കലയാണ് കൊറിയോഗ്രഫി അല്ലെങ്കിൽ നൃത്ത സംവിധാനം. കൊറിയോഗ്രഫി എന്ന് അതിന്റെ ഡിസൈനിനെ തന്നെ പരാമർശിക്കാറുണ്ട്. കോറിയോഗ്രാഫി അല്ലെങ്കിൽ നൃത്തസംവിധാനം എന്ന കലയിൽ നിപുണനായ കലാകാരനാണ് കൊറിയോഗ്രാഫർ. ഈ പ്രക്രിയയെ നൃത്തസംവിധാനം ചെയ്യുക അല്ലെങ്കിൽ കോറിയോഗ്രാഫിങ് എന്നറിയപ്പെടുന്നു. ബാലെ, ഓപ്പറ, മ്യൂസിക്കൽ തിയറ്റർ, ചിയർലീഡിംഗ്, ഛായാഗ്രഹണം, ജിംനാസ്റ്റിക്സ്, ഫാഷൻ ഷോകൾ, ഐസ് സ്കേറ്റിംഗ്, മാർച്ചിംഗ് ബാൻഡ്, ഷോ ക്വയർ, തിയേറ്റർ, സമന്വയിപ്പിച്ച നീന്തൽ, കാർഡിസ്ട്രി, വീഡിയോ ഗെയിം നിർമ്മാണം, ആനിമേറ്റഡ് ആർട്ട് തുടങ്ങി വിവിധ മേഖലകളിൽ കോറിയോഗ്രാഫി ഉപയോഗിക്കുന്നു. പ്രകടനകലയിൽ, കോറിയോഗ്രാഫി മനുഷ്യ ചലനത്തിനും രൂപസംവിധാനത്തിനും ഉപയോഗിക്കുന്നു. നൃത്തത്തിൽ, കോറിയോഗ്രാഫിയെ ഡാൻസ് കോറിയോഗ്രാഫി അല്ലെങ്കിൽ നൃത്ത സംഘാടനം എന്നു വിളിക്കുന്നു.
അന്തർവ്യാപനം
thumb|right|അന്തർവ്യാപനം തന്മാത്രകൾ ഗാഢത കൂടിയ ഭാഗത്ത് നിന്നും ഗാഢത കുറഞ്ഞ ഭാഗത്തേക്ക് വ്യാപിക്കുന്ന പ്രതിഭാസമാണ് അന്തർവ്യാപനം (diffusion). ഉദാ:- മാങ്ങ ഉപ്പിലിടുമ്പോൾ അത് അന്തർവ്യാപനം മൂലം വീർക്കുകയും അതിലെ അണുക്കൾ നശിക്കുകയും ചെയ്യുന്നു.
കോറിയോഗ്രഫി
പദോൽപ്പത്തി
കോറിയോഗ്രാഫി എന്ന വാക്ക് അക്ഷരാർഥത്തിൽ ഗ്രീക്ക് വാക്കുകളായ "χορεία" (വൃത്താകൃതിയിലുള്ള ഡാൻസ്), "γραφή" (എഴുത്തു) എന്നിവയിൽ നിന്നും ഉണ്ടായതാണ്. 1950 കളിൽ ഇത് ആദ്യമായി അമേരിക്കൻ ഇംഗ്ലീഷ് നിഘണ്ടുവിൽ പ്രത്യക്ഷപ്പെട്ടു, 1936 ൽ ബ്രോഡ്‌വേ ഷോ ഓൺ യുവർ ടോസിൽ ജോർജ്ജ് ബാലൻ‌ചൈനിന്റെ പ്രശസ്തിയെത്തുടർന്ന് "കൊറിയോഗ്രാഫർ" എന്ന വാക്ക് ആദ്യമായി ഉപയോഗിച്ചു. ഇതിനുമുമ്പ്, സ്റ്റേജ് ക്രെഡിറ്റുകളും മൂവി ക്രെഡിറ്റുകളും നൃത്തസംവിധായകനെ സൂചിപ്പിക്കുന്നതിന് "അരങ്ങേറിയ സംഘങ്ങൾ", "അരങ്ങേറിയ നൃത്തങ്ങൾ", അല്ലെങ്കിൽ "നൃത്തങ്ങൾ" എന്നിങ്ങനെയുള്ള പദങ്ങൾ ആണ് ഉപയോഗിച്ചിരുന്നത്.
അന്തർവ്യാപനം
വർഗ്ഗം:ഭൗതികപ്രതിഭാസങ്ങൾ വർഗ്ഗം:ഭൗതികശാസ്ത്രം
കോറിയോഗ്രഫി
ബാഹ്യ കണ്ണികൾ
വർഗ്ഗം:പ്രകടന കലകൾ വർഗ്ഗം:Category:നൃത്തം വർഗ്ഗം:Category:ആധുനിക നൃത്തം
തെംസുല ആവോ
അസമിലെ ജോർഹട്ടിൽ ജനിച്ച നാഗാ എഴുത്തുകാരിയാണ് തെംസുല ആവോ.(ജ: 1945). നാഗാലാൻഡിന്റെ ചരിത്രത്തെക്കുറിച്ചും തനതായ സംസ്ക്കാരത്തെക്കുറിച്ചും ആഴത്തിൽ അറിവുള്ള തെംസുല നോർത്ത് ഈസ്റ്റേൺ ഹിൽ സർവ്വകലാശാലയിൽ ഇംഗ്ലീഷ് വിഭാഗത്തിൽ അദ്ധ്യാപികയായിരുന്നു. ഡോക്ടറേറ്റും നേടിയിട്ടുണ്ട്. 2013 ലെ സാഹിത്യ അക്കാദമി അവാർഡ് അവർക്കു ലഭിച്ചു..
പ്രധാനകൃതികൾ
തെംസുലയുടെ ചില കൃതികൾ ഫ്രഞ്ച്, ജർമ്മൻ, അസാമീസ്, ഹിന്ദി, ബംഗാളി എന്നീ ഭാഷകളിലേയ്ക്ക് ഭാഷാന്തരം ചെയ്യപ്പെട്ടു.
അവലംബം
വർഗ്ഗം:എഴുത്തുകാർ വർഗ്ഗം:സാഹിത്യ അക്കാദമി അവാർഡ് ജേതാക്കൾ വർഗ്ഗം:1945-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
കാതറീന റോക്‌സൺ
കാനഡയിലെ ഒരു പാരലിമ്പിക് വനിതാ നീന്തൽ താരമാണ് കാതറീന റോക്‌സൺ. 2016ൽ ബ്രസീലിലെ റിയോ ഡി ജനീറോയിൽ നടന്ന പാരലിമ്പിക്‌സിൽ 100 മീറ്റർ ബ്രെസ്റ്റ് സ്‌ട്രോക് എസ്ബി 8 വിഭാഗത്തിൽ സ്വർണ്ണം നേടി.
കുടുംബ ജീവിതം
തിരുവനന്തപുരം ശ്രീകാര്യം ചാവടിമുക്ക് സ്വദേശി ജോർജ് ജോണിന്റെ മകൾ ലിസയുടെയും തമിഴ്‌നാട് വെല്ലൂർ സ്വദേശി അതനാസ്യസ് റോക്‌സൺ ദയാസിങ്ങിന്റെ മകൻ ലിയോനാർഡ് റോക്‌സന്റേയും മകളാണ്. 1990ൽ കാനഡയിലേക്ക് കുടിയേറിയ ലിയോനാർഡ് -ലിസ ദമ്പതികൾക്ക് 1993 ഏപ്രിൽ അഞ്ചിനാണ് കാതറീൻ ജനിക്കുന്നത്. കാതറീൻ ജന്മനാ ഇടത് കൈമുട്ടിന് താഴെ ഇല്ലാതെയാണ് ജനിച്ചത്. അഞ്ചാം വയസ്സിൽ നീന്തൽ പരിശീലനം ആരംഭിച്ചു. അച്ഛൻ ലിയോനാർഡ് റോക്‌സൺ തന്നെയാണ് പരിശീലകൻ.
അവലംബം
വർഗ്ഗം:പാരാലിമ്പിക്സ് മെഡൽ ജേതാക്കൾ വർഗ്ഗം:സ്ത്രീകൾ വർഗ്ഗം:1993-ൽ ജനിച്ചവർ വർഗ്ഗം:ഏപ്രിൽ 5-ന് ജനിച്ചവർ വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ
ചെത്തുകാരൻ
കള്ള് ഉല്പാദിപ്പിക്കുന്നതിനും ശേഖരിക്കുന്നതിനും പറയുന്ന പേരാണ് ചെത്ത്. തെങ്ങിന്റേയോ പനയുടേയോ കുലകൾ വരുന്ന സമയത്ത് അവയുടെ ഇളംതണ്ട് ചെത്തിനിർത്തുമ്പോൾ അതിൽനിന്ന് ഊറിവരുന്ന നീരാണ് ലഹരിപാനീയമായ കള്ള്. ഇളംകള്ളിന് ലഹരി വളരെ കുറവായിരിക്കും. ഈ കള്ള് താഴെ ഇറക്കി കൂടുതൽ പുളിപ്പിക്കുമ്പോഴാണ് കള്ളുഷാപ്പുകളിൽ വിൽക്കപ്പെടുന്ന കള്ള് കിട്ടുന്നത്. ചെത്തിനിർത്തിയ തണ്ടിന്റെ അറ്റത്ത് ഒരു മൺകുടം കേറ്റിവച്ചാണ് ചെത്തുകാരൻ കള്ള് ശേഖരിക്കുന്നത്. തണ്ടിനെ അറ്റത്ത് ഒരോ ദിവസവും പുതിയ മുറിവായ് ഉണ്ടാക്കിയാണ് അയാൾ നിത്യവും കള്ളിന്റെ ലഭ്യത ഉറപ്പാക്കുന്നത്. ലഹരിനീർ ഊറിവരുന്നത് ഉത്തേജിപ്പിക്കാൻ അയാൾ ചെത്തിനിർത്തിയിരിക്കുന്ന കുലത്തണ്ടിൽ ഒരു പ്രത്യേക തടിക്കഷണം കൊണ്ട് കുറേ കൊട്ടുകൾ കൊടുക്കാറുണ്ട്.
വർഗ്ഗം:തൊഴിലുകൾ
നെടുംചെഴിയ പാണ്ഡ്യൻ
സംഘകാലത്തെ ഏറ്റവും പ്രസിദ്ധനായ പാണ്ഡ്യ രാജാവ് ആയിരുന്നു നെടുംചെഴിയ പാണ്ഡ്യൻ. തിരുവാളൂരിനു സമീപമുള്ള തലൈയാലങ്കാനത്ത് വച്ച് ഇദ്ദേഹം ചോള രാജാക്കന്മാരുടെ ഒരു സഖ്യത്തെ പരാജയപ്പെടുത്തി. ചേരരാജാവായിരുന്ന മാന്തരൻ ചേരലിനെ ഇദ്ദേഹം തടവുകാരനായി പിടിച്ചു. നെടുംചെഴിയ പാണ്ഡ്യന്റെ പ്രസിദ്ധ വിജയങ്ങളെ തുടർന്നു അദ്ദേഹത്തെ തലൈയാലങ്കാനത്ത് വിജയം പൂണ്ട പാണ്ഡ്യൻ എന്നാണു സംഘകൃതികളിൽ പിന്നീട് പരാമർശിക്കുന്നത്. മധുര ആയിരുന്നു അദ്ദേഹത്തിന്റെ തലസ്ഥാനം.
അവലംബം
വർഗ്ഗം:പാണ്ഡ്യരാജാക്കന്മാർ
ഹോർനെൽ, ന്യൂയോർക്ക്
ഹോർനെൽ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് സ്റ്റ്യൂബൻ കൗണ്ടിയിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 8,563 ആയിരുന്നു. ആദ്യകാല താമസക്കാരായ ഹോർനെൽ കുടുംബത്തിന്റെ പേരാണ് ഈ നഗരത്തിനു നൽകപ്പെട്ടിരിക്കുന്നത്. ഹോർനെൽസ്‌വില്ലെ പട്ടണത്താൽ ചുറ്റപ്പെട്ടുകിടക്കുന്ന ഈ നഗരത്തിന് 55 മൈൽ (89 കിലോമീറ്റർ) അകലെ തെക്കുഭാഗത്തായി റോച്ചെസ്റ്റർ സ്ഥിതിചെയ്യുന്നു. സ്റ്റ്യൂബൻ കൗണ്ടിയുടെ പടിഞ്ഞാറെ അറ്റത്താണ് ഇതിന്റെ സ്ഥാനം.
ഒരുകാലത്ത് പട്ടണത്തിലുടനീളവും വളർന്ന് കാനിസ്റ്റിയോ താഴ്‌വരയുടെ ചുറ്റുമുള്ള കുന്നുകളെയും മൂടിയ നിലയിൽ വളർന്നിരുന്ന വലിയ മാപ്പിൾ മരങ്ങളാണ് ഹോർനെലിന് "മാപ്പിൾ സിറ്റി" എന്ന് വിളിപ്പേരു ചാർത്തിക്കൊടുത്തത്.
മെതുസലാസ് ചിൽഡ്രൺ
റോബർട്ട് എ. ഹൈൻലൈൻ രചിച്ച ഒരു ശാസ്ത്ര ഫിക്ഷൻ നോവലാണ് മെതുസലാസ് ചിൽഡ്രൺ. 1941 ജൂലൈ, ഓഗസ്റ്റ്, സെപ്റ്റംബർ എന്നീ പതിപ്പുകളിൽ അസ്റ്റൗണ്ടിംഗ് സയൻസ് ഫിക്ഷൻ മാസികയിലാണ് ഈ കൃതി ആദ്യമായി പ്രസിദ്ധീകരിക്കപ്പെട്ടത്. 1958-ൽ ഇത് ഒരു മുഴുനീള നോവലായി വികസിപ്പിച്ച് പ്രസിദ്ധീകരിക്കുകയായിരുന്നു.
ഹൈൻലൈന്റെ "ഫ്യൂച്ചർ ഹിസ്റ്ററിയുടെ" ഭാഗമാണ് ഈ കൃതിയെന്നാണ് പൊതുവിൽ കണക്കാക്കപ്പെടുന്നത്. ഹൊവാർഡ് ഫാമിലീസ് എന്ന ഒരു വിഭാഗം ജനങ്ങളെ ഈ കൃതിയിൽ പരിചയപ്പെടുത്തുന്നു. ജനിതക നിർദ്ധാരണത്തിലൂടെ ഒരുപാടു നാൾ ജീവിക്കാൻ സാധിക്കുന്നവരെ തിരഞ്ഞെടുത്താണ് ഈ വിഭാഗം ജനങ്ങൾ ഉരുത്തിരിഞ്ഞത്. ഈ കൃതിയിലെ ന്യൂ ഫ്രണ്ടിയേഴ്സ് എന്ന ബഹിരാകാശവാഹനം വാൻഗാർഡ് എന്ന വാഹനത്തിനുശേഷം സൃഷ്ടിച്ച രണ്ടാം തലമുറ വാഹനമായാണ് അവതരിപ്പിക്കപ്പെടുന്നത്. "യൂണിവേഴ്സ്", "കോമൺ സെൻസ്" എന്നീ കൃതികളിൽ വാൻഗാർഡ് പ്രത്യക്ഷപ്പെടുന്നുണ്ട്.
ജോൺ ഡബ്യൂ. കാമ്പെല്ലിന്റെ അഭിപ്രായത്തിൽ ഈ നോവലിന് ആദ്യം ഉദ്ദേശിച്ചിരുന്ന പേര് വൈൽ ദ ഈവിൽ ഡേയ്സ് കം നോട്ട് എന്നായിരുന്നു. എക്ലേസിയാസ്റ്റസിൽ നിന്നുള്ളതും ഈ നോവലിന്റെ രണ്ടാം പുറത്തിൽ ഒരു രഹസ്യ വാക്കായി ഉപയോഗിക്കുന്നതുമാണ് ഈ ഉദ്ധരണി.
കഥാസംഗ്രഹം
ഐറ ഹൊവാർഡ് കാലിഫോർണിയയിലെ സ്വർണ്ണഘനനത്തിലൂടെ ധനികനായ ഒരു വ്യക്തിയാണ്. ഇദ്ദേഹം ചെറുപ്പകാലത്തുതന്നെകുട്ടികളില്ലാതെ മരിക്കുകയായിരുന്നു. മുത്തച്ഛന്മാരും മുത്തശ്ശിമാരും ആരോഗ്യത്തോടെ ജീവിച്ചിരിക്കുന്ന ആൾക്കാരെ പരസ്പരം വിവാഹം കഴിക്കുവാൻ ധനസഹായത്തിലൂടെ പ്രേരിപ്പിക്കുന്ന ഒരു ട്രസ്റ്റ് ഇദ്ദേഹത്തിന്റെ വില്പ‌ത്രത്തിലെ നിർദ്ദേശമനുസരിച്ച് രൂപീകരിക്കുകയുണ്ടായി. ഹൊവാർഡ് കുടുംബങ്ങൾ ഇത്തരത്തിലുണ്ടായവയാണ്. ഇരുപത്തിരണ്ടാം നൂറ്റാണ്ടിൽ ഈ കുടുംബങ്ങ‌ളിലെ അംഗങ്ങൾക്ക് ശരാശരി 150 വർഷം ആയുസ്സുണ്ടെങ്കിലും ഇവർ ഈ വിവരം ഇതുവരെ രഹസ്യമാക്കി വച്ചിരിക്കുകയായിരുന്നു. ഇവർ ഇത് പരസ്യമാക്കാൻ തീരുമാനിക്കുന്നു.
ഇവരുടെ ആയുസ്സിനു പിന്നിൽ ജനിതക ഘടനയല്ലാതെ എന്തോ രഹസ്യമുണ്ടെന്നാണ് പൊതു സമൂഹം കരുതുന്നത്. ഹൊവാർഡ് കുടുംബങ്ങളിലെ അംഗങ്ങളെ അറസ്റ്റ് ചെയ്യുകയും പീഡിപ്പിക്കുകയും ചെയ്യാൻ ആരംഭിക്കുന്നു. ഭൂമിയുടെ ഭരണാധികാരിയയ സ്ലൈട്ടൺ ഫോർഡിന് കുടുംബങ്ങൾ സത്യമാണ് പറയുന്നതെന്ന് ഉത്തമബോദ്ധ്യമുണ്ട്. പക്ഷേ പൊതു സമൂഹത്തെ സഹായിക്കാൻ ഇദ്ദേഹത്തിന് സാധിക്കുന്നില്ല.
ഹൊവാർഡ് കുടുംബങ്ങളിലെ ഏറ്റവും തലമുതിർന്ന അംഗമായ ലസാറസ് ലോങ്ങ് ന്യൂ ഫ്രണ്ടിയേഴ്സ് എന്ന ബഹിരാകാശവാഹനം തട്ടിയെടുത്ത് ഹൊവാർഡ് കുടുംബങ്ങളുമായി രക്ഷപെടുന്നു. ആൻഡ്ര്യൂ ജാക്സൺ ലിബി എന്ന ഒരു കുടുംബാംഗം അതിവേഗ ശൂന്യാകാശ യാത്ര സാദ്ധ്യമാക്കുന്ന ഒരുപകരണം കണ്ടുപിടിച്ചിട്ടുണ്ട്. ഇതുപയോഗിച്ച് ഇവർ സൗരയൂധത്തിൽ നിന്ന് പുറത്തുകടക്കുന്നു. പുറത്താക്കപ്പെട്ട സ്ലൈട്ടൺ ഫോർഡ് ഇവർക്കൊപ്പം ചേരുന്നു.
ഇവർ എത്തുന്ന ആദ്യ ഗ്രഹത്തിലെ വാസികൾ സൗഹൃദസമീപനമുള്ളവരും വികസിത സംസ്കാരമുള്ളവരുമാണ്. പക്ഷേ ഈ ഗ്രഹത്തിലെ യഥാർത്ഥ യജമാനന്മാരായ ജീവികളുടെ വളർത്തുമൃഗങ്ങൾ മാത്രമാണ് ഇവർ. ഇത്തരത്തിൽ മനുഷ്യരെ വളർത്തുമൃഗങ്ങളാക്കാൻ യജമാനന്മാർ (ഇവരെ ദൈവങ്ങളെന്നാണ് വിളിക്കുന്നത്) ശ്രമിക്കുന്നുവെങ്കിലും സാധിക്കുന്നില്ല. ഇതോടെ മനുഷ്യരെ ഈ ഗ്രഹത്തിൽ നിന്ന് പുറത്താക്കുന്നു.
മനസ്സ് വായിക്കാൻ ശേഷിയുള്ള ഒരു കൂട്ടം ജീവികൾ താമസിക്കുന്ന മറ്റൊരു ഗ്രഹത്തിലേയ്ക്കാണ് യജമാനന്മാർ മനുഷ്യരെ അയക്കുന്നത്. മേരി സ്പെർലിംഗ് എന്ന സ്ത്രീ ഇവരോടൊപ്പം ചേരുന്നു. ഈ ജീവികൾ ഒരു മനുഷ്യക്കുട്ടിയെ ജനിതകമായ മാറ്റങ്ങൾക്ക് വിധേയമാക്കുന്നതോടെ മനുഷ്യർ ഭയപ്പാടിലാകുന്നു. ഹൊവാർഡ് കുടുംബങ്ങൾ തിരികെ ഭൂമിയിലേയ്ക്ക് പോകാൻ തീരുമാനിക്കുന്നു.
ലിബ്ബി അന്യഗ്രഹജീവികളുടെ സഹായത്തോടെ പ്രകാശത്തിനേക്കാൾ വേഗത്തിൽ സഞ്ചരിക്കാൻ സാധിക്കുന്ന ഒരു സംവിധാനം വികസിപ്പിക്കുന്നു. ഇതിന്റെ സഹായത്തോടെ മനുഷ്യർ ഏതാനം മാസങ്ങൾക്കുള്ളിൽ തിരികെ സൗരയൂധത്തിലെത്തുന്നു. ഇതിനിടയിൽ ഭൂമിയിൽ എഴുപത്തഞ്ച് വർഷങ്ങൾ കഴിഞ്ഞിട്ടുണ്ടായിരുന്നു. ഇതിനിടെ ഭൂമിയിലെ വാസികൾ ദീർഘായുസ്സ് ലഭിക്കുന്നതിനുള്ള ശാസ്ത്രീയമാർഗ്ഗങ്ങൾ വികസിപ്പിച്ചിട്ടുണ്ടായിരുന്നു. പ്രകാശത്തിനേക്കാൾ വേഗത്തിലുള്ള യാത്ര കണ്ടുപിടിച്ചതിനാൽ ഭൗമവാസികൾ ഇവരെ സ്നേഹത്തോടെ സ്വീകരിക്കുന്നു. ഭൂമിയിലെ ജനസംഖ്യാവർദ്ധനവിന് ഇത്തരം യാത്രയിലൂടെ പരിഹാരം കാണാനുള്ള സാദ്ധ്യത മുന്നിൽ തെളിയുന്നു.
സ്വീകരണം
എ റെക്വൈം ഫോർ അസ്റ്റൗണ്ടിംഗിൽ ആൽവ റോബർട്ട്സ് ഇപ്രകാരം പ്രസ്താവിക്കുകയുണ്ടായി ഈ കൃതി നിറയെ സാഹസികതയും, കാല്പനികതയും അര ഡസൻ കൃതികളിൽ ഉൾക്കൊള്ളിക്കാവുന്ന ആശയങ്ങളുമാണ്.
അലക്സി പാൻഷിൻ ഹൈൻലൈൻ ഇൻ ഡൈമെൻഷൻ എന്ന കൃതിയിൽ ഇപ്രകാരം നിരീക്ഷിച്ചു പല രീതികളിൽ ഇത് വളരെ പ്രാധാന്യമുള്ള ഒരു കൃതിയാണ്. മരണത്തിൽ നിന്ന് രക്ഷ നേടുക എന്ന പ്രധാന പ്രമേയം ഹൈൻലൈന്റെ മറ്റു കൃതികളിലും പ്രത്യക്ഷപ്പെടുന്നുണ്ട് എന്നതും ചിതറിയിട്ടിരിക്കുന്ന അത്ഭുതകരമായതും ഭാസുരമായതുമായ ആശയങ്ങളുമാണ്എനിക്ക് പ്രധാനമായി തോന്നുന്നത്.
കഥാപാത്രങ്ങൾ ഹൈൻലൈന്റെ മറ്റു നോവലുകളിൽ പ്രത്യക്ഷപ്പെടുന്നത്
ലസാറസ് ലോങ്ങ് ഈ നോവലിലാണ് ആദ്യം പ്രത്യക്ഷപ്പെടുന്നത്. ടൈം ഇനഫ് ഫോർ ലവ്, ദ നമ്പർ ഓഫ് ദ ബീസ്റ്റ്, ദ കാറ്റ് ഹൂ വാക്ക്സ് ത്രൂ വാൾസ് റ്റു സെയിൽ ബിയോൺഡ് സൺസെന്റ് എന്നീ നോവലുകളിലും ലസാറസ് ലോങ്ങ് പ്രത്യക്ഷപ്പെടുന്നുണ്ട്. ആൻഡ്ര്യൂ ലിബ്ബി ഇതിനു മുൻപ് "മിസ്ഫിറ്റ്" എന്ന ചെറുകഥയിൽ പ്രത്യക്ഷപ്പെട്ടിരുന്നു. ടൈം ഇനഫ് ഫോർ ലവ് എന്ന നോവലിൽ ലിബ്ബി തന്റെ മരണം വരെ ലസാറസുമൊത്തുള്ള ശൂന്യാകാശ യാത്രകളിൽ പങ്കാളിയായിരുന്നു എന്ന് സൂചിപ്പിക്കുന്നു.
പുരസ്കാരങ്ങൾ
"മികച്ച ക്ലാസ്സിക് ലിബർട്ടേറിയൻ ശാസ്ത്ര ഫിക്ഷൻ നോവലിനുള്ള" പ്രൊമിത്യൂസ് ഹാൾ ഓഫ് ഫെയിം പുരസ്കാരം (1997).
പുറത്തേയ്ക്കുള്ള കണ്ണികൾ
വർഗ്ഗം:ശാസ്ത്രകഥ
ഇലാസ്റ്റിക് മോഡുലസ്
ഒരു ആയാസം പ്രയോഗിക്കുമ്പോൾ ഇലാസ്തികമായി വിരൂപണം ചെയ്യപ്പടാതിരിക്കുന്നതിനുളള ഒരു പദാർത്ഥത്തിന്റെ പ്രതിരോധത്തിന്റെ അളവാണ് ഇലാസ്തിക മാപനാങ്കം(elastic modulus അഥവാ modulus of elasticity). ആയാസ-ആതാന വക്രത്തിന്റെ stress–strain curve ഇലാസ്തിക  ചരിവ് ആയും ഇലാസ്തിക മാപനാങ്കത്തെ നിർവ്വചിക്കാം. കടുപ്പം (stiffnesss) കൂടിയ പദാ൪ത്ഥങ്ങൾക്ക് ഉയർന്ന ഇലാസ്തിക മാപനാങ്കമായിരിക്കും ഉണ്ടാകുക. ഇലാസ്തിക മോഡുലസിന്റെ രൂപം:
മൈനത്തരുവി കൊലക്കേസ്
ഉദയാ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് മൈനത്തരുവി കൊലക്കേസ്. എക്സൽ പ്രൊഡക്ഷൻസ് വിതരണം നിർവഹിച്ച ഈ ചിത്രം 1967 ജൂൺ 2-ആം തിയതി കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.